«Ўғлим онаси кимлигини билмайди...»\nТеглар: Эркак, Ота, Ота-она, Оила, Эр-хотин\nДобавлено: 04.10.2016, 10:35\nХуллас, бола қўшниники эмаслиги аниқ эди. Дилшод бирданига ҳаммасига тушунди. Наргиза болани дарҳол иссиқ уйга олиб кириб, уни ўраб-чирмади, йиғлаб тўхтамаётган болага термулиб туриб, чидай олмади, эридан рухсат сўради. Эри иккиланиб туриб, “болага нимадир бўлмасин, майли, розиман”, деди. Наргиза кимлиги, кимникилиги, қаерданлиги номаълум болага кўкрак тутди. Бола иссиқ оғушда узоқ эмиб ухлаб қолди.\nОрадан ҳафталар, ойлар, ҳатто йиллар ўтди. Ҳамманинг гап-сўзларига, миш-мишларига, ғийбатларига қарамай Дилшод болани ҳеч қаерга олиб бормади, дадаси айтганидек, меҳрибонлик уйига ҳам топширмади. Нимжон туғилган чақалоқ тез-тез шамоллаб қолар, сал нарсага аллергия тошиб кетар, кўп иситмаларди. Шифокорлар гўдакнинг онаси хомиладорлигида кўп дори ичган, ўзига қарамаган бўлса керак, деб ташхис қўйишди. Дилшод нозиккина чақалоқни “паҳлавон ўғлим” деб эркалаб, қўлидан қўймасди. Худди оналардек кечаси уйғониб боланинг қорнини тўйдирар, таглигини алиштирар, кундузи эса қўшни Наргизага боласини ташлаб, ишга борарди. Маош олган куни тенг ярмини Наргизага энагалик қилгани учун берар, топган пулини ўзи емай, киймай ўғлига сарфларди. Тақдирга тан берган ота-онаси, опа-сингиллари навбатма навбат шаҳарга келиб, болани боқишда ёрдам беришарди. Ҳақиқатан ҳам ризқ-баракани Худо бераркан, Дилшод биринчилардан бўлиб магистратурага ўқишга кирди, ишга ярим кунга борса ҳам масъулият ва сидқидилдан ишлагани учун тезда оғизга тушди.\nМагистрлик диссертациясини ҳимоя қилган куни икки яшар ўғлини ҳам олиб келди. Ҳамма курсдошлари, ўқитувчилари болани эркалаб, кўтар-кўтар қилишди. Аввалги институтида бирга ўқиган яқин курсдоши Азиза ҳам уни табриклагани етиб келди. Дилшод “менинг ўғлим” деб таништирган болани кўриб, донг қотди:\nДилшод индамади, Азизага қаттиқ гапирмай “хотиржам бўлинг, мен яқинда уйланяпман, ҳеч қандай муаммом йўқ” деди. Чиндан ҳам ўша йили ёзда Дилшод ўзи бирга ишлайдиган қизга оғиз солди. Қиз ҳамма гапни очиқ-ойдин билмаса ҳам унга ишонди ва ота-онасини кўндирди. Улар турмуш қуришди. Ўғлини остонадан топиб олган кунга тўрт йил тўлганда қизли бўлишди. Туғруқхонадан оғзи қулоғида уйга қайтган ва маросимларга тайёргарлик кўраётган Дилшоднинг қўл телефонига аноним хабар келди: «Сизнинг яхши одамлигингизни ва боламга яхши оталик қилишингизни ва сиримни сақлашингизни билардим. Мени кечиринг, бошқа безовта қилмайман».


«Сурхон» масаласида яхшиси индамай қўя қоламиз». ПФЛ директори Суперлига клублари стадионидаги муаммо ҳақида\nДушанба, 14 Июн\nПФЛ директори вазифасини бажарувчи Диёр Имомхўжаев 2022 йилдан бошлаб талабга жавоб берадиган ёритгичи бўлмаган стадионларда Суперлига баҳслари ўтказилмаслигини маълум қилди.\n«Суперлигада прожектор бўйича талабларни ўз вақтида бажармаган 4 клуб бор эди. Улар орасидан ҳозирча фақатгина «Қўқон-1912» клуби «Philips» компанияси билан келишувга эришди. Режа бўйича август ойидан бошлаб Қўқон шаҳридаги ўйинларни ҳам кеч соатларда ўтказиш имконияти вужудга келади.\n«Машъал» 11-турни прожектор бўйича талабни ўз вақтида бажарган «Турон» майдонида ўтказади. Аммо 2-даврадан бошлаб клубга бошқа бундай имконият берилмайди ва Муборак клуби то прожекторини яхшиламагунига қадар, август ойидаги учрашувларини нейтрал майдонда ўтказади. 2022 йилдан бошлаб эса бошқа фаслларда ҳам яхши прожектори йўқ стадионларда Суперлига ўйинлари ўтказилмайди.\n11-турни «Сурхон» ва «Андижон» клублари қайси стадионда ўтказиши тез орада аниқ бўлади. Шу темп давом этса, «Андижон» ҳам 2022 йилгача прожекторини талаб даражасига келтира олади, клуб шу вақтга қадар ҳам стадионда катта таъмирлаш ишларини амалга ошира олди. «Сурхон» масаласида эса яхшиси индамай қўя қоламиз. Талаб ҳамма учун бир эканини клуб раҳбари яхши билади», - дея ёзади ПФЛ директори телеграмдаги каналида.


Рустам Тўлаганов: Боб Арум билан шартнома имзолаганим ёлғон!\n8 август,2017, 08:40 1000\nБокс бўйича Рио Олимпиадаси совриндори Рустам Тўлаганов Бразилиядаги муваффақиятидан сўнг, мана бир йил ўтибдики, ҳали рингда кўриниш бергани йўқ. Албатта, ўзбек бокс мактаби тарбияланувчилари халқаро миқёсдаги мусобақаларда салмоқли ғалабаларга эришаётган пайтда Рустамнинг улар орасида эмаслиги кўпчиликнинг эътиборини тортмоқда.\nМухлислар орасида “Рустам катта спортдан кетибди”, “Рустам профессионал боксга ўтди”, “Боб Арум билан шартнома тузди”, деган гап-сўз урчиди. Ҳатто айрим оммавий ахборот воситалари ҳам бу ҳақда ахборот тарқатиб улгурди.\nSPORTS.uz ахборот портали Рустам Тўлаганов билан суҳбат уюштириб, вазиятга ойдинлик киритди.\n- Рустам, кейинги пайтда нима сабабдан рингга чиқмаяпсиз?\n- Тўғрисини айтсам, Олимпия ўйинларидан кейин боксдан, умуман спортдан дам олишга қарор қилдим ва танаффус олдим. Бу қарорга аслида Риодаги сўнгги жанг тугаши билан келгандим. Олимпиададан кейин бор эътиборимни оиламга қаратдим. Оддий одамлар орасида юриб, кўп нарсани ўргандим. Турли ишларда ишлаб кўрдим.\nБоксчиларимизнинг Риодаги юксак натижасидан сўнг бизга эътибор кучайиб кетди. Турли учрашувлар, тадбирлар, рекламалар, роликлар, оммавий ахборот воситалари вакиллари билан суҳбат ва кўрсатувлар. Мен сокин ҳаёт тарафдори сифатида бунақа давраларда қатнашишни кўп ҳам истамайман. Чунки, спортчи режимга амал қилиши шарт. Кетма-кет бўладиган тадбирлар, съёмкалар бунга ҳалақит беради. Спортчи турли банкету тадбирларда эмас, машғулот залларида тер тўкиши керак. Шунинг учун, ўзимни четга олдим. Боримни оиламга бағишлашни истадим. Келажакдаги режаларни ўйлаб олиш учун ҳаваскор боксни тўхтатдим.\n- Боб Арумга қарашли “TOP RANK” промоутерлик компанияси билан шартнома имзолаганингиз ростми?\n- Айрим сайтларда ва газеталарда тарқатилган бу хабарни эшитиб ҳайрон қолдим. Бирор журналист мен билан боғланмаган. Шартнома ҳақида ҳеч ким билан гаплашмаганман. Фақатгина “Юлдузли оқшом” кўрсатувида профессионал боксга ўтиш ниятида эканимни айтганман холос.\nБир газета мени “TOP RANK” аъзосига айлантиришдан ташқари, машҳур футболчига ҳам чиқарибди. Ҳар ҳолда шундай ёзибди. Мен футбол ўйнамайман. Роса жаҳлим чиқди. Журналистнинг савияси ҳам шу даражада бўладими? Нега ўзим билан боғланиб, бир оғиз сўрамайди? Миш-мишларга ёки кимдандир эшитганига асосланиб, халқ эътиборига нотўғри ахборотни ҳавола қилаверадими? Мен ижтимоий тармоқлардан фойдаланаман. Агар кимдир мурожаат қилса, албатта, жавоб қайтараман. Агар журналистлар алоқага чиққанида ҳам вазият қандайлигини ўзим айтардим. Тўқишга ҳожат қолмасди.\n- Ўзи профессионал боксга ўтишга қачон қарор қилдингиз?\n- Аслида беш-олти йил олдин профессионал боксга ўтаман, деб юрардим. Лекин ҳаваскорлар боксида ҳам ўзимни кўрсатгим келарди.\n- Лекин ҳаваскорлар ўртасида ўзингизни кўрсатишингиз қийин бўлди. Кўпинча жароҳат туфайли муҳим жангларни бой бергансиз. Бунга сабаб нима?\n- Ўзим ҳам ҳайрон қоламан. Муҳим учрашувлар олдидан кўп жароҳат оламан ёки шамоллаб қоламан. Бундан бўлмаган тақдирда ҳакамлар қарорининг қурбони бўлган пайтларим бўлган. Хусусан, Олимпия ўйинлари ярим финалида Евгений Тишченкога ютқазмадим. Буни ҳамма кўрди. Майли бронза медаль ҳам мен учун қадрли. Айниқса, тўрт йилликнинг энг нуфузли мусобақасидаги бу совринни катта машаққатлар ва меҳнат эвазига олдим. Олимпиада вақтида ҳам қўлимдаги жароҳат қаттиқ безовта қиларди. Кечалари кўзда ёш билан Худодан ғалаба сўрардим. Шукрки, ниятимга етдим.\nҚолаверса, Риодаги Олимпия ўйинларида Ўзбекистон спорт делегациясига биринчи медални тақдим этганим мени руҳимни кўтариб юборди. Мени табриклашга келган спортчиларимизга: “Акалар-укалар, сизлар бронза медаль олманглар, бронза медаль нақд, энди олганларинг олтину кумуш бўлсин, деб айтгандим”. Натижа қандай бўлганини ҳамма билади.\n- Жароҳат ва адолатсиз қарорлар оқибатида боксни ташлаш истаги бўлмаганми?\n- Бўлган. Бир марта боксни ташлаганман ҳам. 2014 йили Осиё ўйинлари чорак финалида қозоғистонлик Антон Пинчукни енгган эдим. Ҳакамлар унинг қўлини кўтаришди. Нима бўлганини тушунмай қолдим. Рингдан тушиб, қўлқопни отиб юбордим. Тошкентга қайтгач, уйдан чиқмай ётдим. Отам мендан нима бўлганини сўрадилар. Қанча ҳаракат қилсам ҳам мақсадга етолмаётганимни, адолатсизлик оғир ботганини айтдим. Отам: “Майли, ўғлим ўзинг биласан, лекин боксчининг борар жойи спорт зал”, дедилар. Эътибор бермадим. Ўша пайтларда бўлажак рафиқам билан учрашиб юрардик. У доим тўғри маслаҳат берарди. У ҳам бир куни “Рустам ака, мен биламан, сумкангизни елкага олиб, залга борасиз”, деб қолди.\nОрадан икки ой ўтди. Отам: “Ўғлим, боксчи сифатида неча пул ойлик олаяпсан?”, деб сўрадилар. Ҳайрон бўлдим. Одатда буни ҳеч сўрамасдилар. Нега сўраганларига қизиқдим. Отам “Маош олиб, ҳеч нарса қилмай ётиб бўлмайди, жавоби бор”, дедилар. Бу гаплари қаттиқ таъсир қилди.\nЎша пайтлар тинмай телевизор тагида ётардим. Бир фильм кўрдим. Машҳур хоккейчи Валерий Харламовга бағишланган ушбу кино боксга қайтишимга туртки бўлди. Киноқаҳрамонга ҳавас қилдим. Мен ҳам юксак натижалар билан халқ ишончини қозонишни дилга тугдим. Шу-шу машғулотларда янада жиддий ишлай бошладим. Натижа ёмон бўлмади. Узоқ кутган совринлар кетма-кет келди. Мухлислар мени таний бошлади. Бир куни севгилим билан тўйдан олдин овқатлангани ресторанга бордик. Қўшни столда ота-онаси билан ўтирган болакай мени олдимга келди: “Сиз Рустам Тўлагановсиз-а?”, деди ва менинг зарбаларимни кўрсатиб берди. Кейин бирдан: “Ада, ойи, қаранглар Рустам Тўлаганов хотини билан ўтирибди”, деб бақириб юборди. Атрофдаги ҳамма бизга қараганидан хижолат бўлсамда, аслида кичик мухлисимдан ич-ичимдан хурсанд эдим.\n- Олимпия ўйинлари совриндорларига профессионал бокс промоутерларидан мўмай даромадли таклифлар бўлади. Бунга қандай қарайсиз?\n- Олимпия ўйинларида энг кучли спортчилар ўз юрти шарафини ҳимоя қилади. Шунинг учун ҳам промоутерлар ўзларига мос боксчи қидиради. Тўғриси, менга ҳам АҚШдан катта даромад ваъда қилинган таклиф бўлганди. Лекин оилавий шароитимни инобатга олиб, бу таклифни қабул қилмадим. Ҳатто қизиқиб ҳам кўрмади. Сабаби Олимпиададан кейин уйланишни режалаштиргандим. Ўзбекчиликда оила ҳамма нарсадан устун туради. Шунга бор эътиборимни шу масалага қаратдим. Қолаверса, промоутерлардан яна таклиф бўлишини билардим.\n- Таклиф бўлдими?\n- Ҳа-да. Бир нечта таклиф бўлди. Мен Фазлиддин Ғоибназаров шуғулланаётган “TOP RANK” билан ишламоқчи бўляпман. Лекин журналистлар ёзганидек, шартнома имзолаганим йўқ. Бу ҳақида биринчи бўлиб мана сизга айтяпман. Қолаверса, визани ҳам куни кеча олдим. Аввал мен АҚШга бориб, шароит ва шартлар билан танишиб, кейин шартнома имзолайман ва келишувга эришсак, ўзим бу ҳақида хабар бераман. Тошкентда туриб, Америкадаги компания билан шартнома тузмайманку.\n- Сафарга қачон чиқасиз?\n- Шу ой ичида АҚШга боришим керак.\n- Агар шартнома имзоланса, жанг қачон бўлади?\n- Йил охиригача икки-учта жанг ташкил қилишимиз керак.\n- Яна қандай янгиликлар бор?\n- Мен 91 килограмм вазнда рингга чиқардим. Лекин жуссам бу вазнга тўғри келмайди. Гарчи тана тузилишим бақувват бўлса-да, бу вазнга бўйим пастлик қилмоқда. Профессионал боксда бу катта қийинчилик туғдиради. Мутахассислар билан маслаҳатлашиб, вазн ташладим. Шу пайтгача 26 кило вазн йўқотдим. Профессионал рингда 79 килограмм вазн тоифасида жанг қиламан.\n- Профессионал рингда қайси боксчимизнинг имкониятларини юқори баҳолайсиз?\n- Фазлиддин Ғоибназаров кўп нарсага эришиши мумкин. Чунки у меҳнаткаш ва софдил йигит. Бировга ғайирлик қилмайди. Насиб қилса, тез кунларда у билан кўришамиз.\n- Рустам, профессионал рингда ҳам кўзлаган мақсадларингизга етинг.\n- Раҳмат. Фаолиятимда янгилик бўлиши билан сайтингиз орқали мухлисларга бу ҳақида албатта маълум қиламан.\n- Самимий суҳбат учун раҳмат.\nРустам Тўлагановнинг Макгрегорга қарши жанг санаси маълум бўлди 3242 18.03.2018\nРустам Тўлаганов: "Uzbek Tigers" жамоасида жанг қилишга қизиқмаганман 1566 12.03.2018\nСанжар Раҳмоновнинг ушалмаган орзуси, МОҚ президенти билан учрашуви ва бошқалар ҳақида 829 12.03.2018\nФазлиддин Ғоибназаров: Профессионал боксга юқори марраларни забт этиш учун ўтганман 1563 18.12.2017\nРустам Тўлаганов Макгрегорга қарши жанг қилади 5541 10.12.2017\nТеглар: Бокс Рустам Тўлаганов\nБаҳодир Жалоловнинг Рио-2016даги рақиби 38 сонияда нокаутга эришди 1531\n19 март,2018, 13:17\nSPORTS.uz'дан эксклюзив: "Навбаҳор" - "Локомотив" учрашувидан олинган ва ҳали ҳеч қаерда кўрсатилмаган лавҳаларини томоша қилинг 1275\n19 март,2018, 11:07\nЎзбекистон МТЖнинг Марокашга йўл оладиган таркиби эълон қилинди 812\n19 март,2018, 10:53\nНеймарнинг янги соч турмагини кўрдингизми? (Фото) 665\n19 март,2018, 18:08\nСуперлига-2018: 3-тур рамзий терма жамоаси (Фото) 627\n19 март,2018, 18:57\nДавид Алаба "Барселона"га ўтади 566\n19 март,2018, 17:58\nБиласизми? Роналду 2018 йилда ҳаммадан кўп гол урмоқда 559\n19 март,2018, 11:35\nТиаго Силва Неймарнинг жамоани тарк этиши ҳақида айтиб ўтди 531\n19 март,2018, 13:50


Шаҳобиддин Зоировдан нокаут ва бошқа боксчиларимизнинг натижалари\nДоғистоннинг Республикасининг Каспийск шаҳрида бокс бўйича халқаро хотира турнирида навбатдаги кун беллашувлари ортда қолди. Эркаклар ўртасида барча вазн тоифаларида чорак финал жанглари ўтказилди. Эътиборлиси, ушбу босқич доирасида рингга кўтарилган 10 нафар боксчимиздан еттитаси ярим финал йўлланмасини қўлга киритди. Вакилларимиз орасида Шаҳобиддин Зоиров озарбайжонлик рақибини биринчи раунднинг ўзидаёқ нокаутга учратгани, шубҳасиз, куннинг чиройли ғалабаларидан бири бўлди.\n-52 кг: Аброр Қодиров – Ихлас Глисчанов (Туркманистон) 5:0\n-52 кг: Шаҳобиддин Зоиров – Мирмеҳти Меҳдизода (Озарбайжон) 1-раундда нокаут\n-56 кг: Абдулхай Шораҳматов – Билол Мхари (Тунис) 5:0\n-60 кг: Отабек Холматов – Магомед Тиновасов (Россия) 5:0\n-64 кг: Жаҳонгир Расулов – Гусейн Магомедов (Россия) 0:5\n-69 кг: Темур Саидов – Игер Оганисян (Украина) 0:5\n-69 кг: Билол Мирзараҳимов – Тамирлан Хангишиев (Россия) 5:0\n-75 кг: Акмурад Гаффаров – Даниил Тетерев (Россия) 5:0\n-75 кг: Саиджамшид Жафаров – Рамазон Дадачев (Россия) 5:0\n-91 кг: Шаҳзод Сулаймонов – Магомед-Султан Мусаев (Россия) 1:4\nТаъкидлаш жоиз, +91 килограмм вазн тоифасида терма жамоамиз вакили Лазизбек Муллажонов қуръа натижасига кўра, беллашувни ярим финалдан бошлайди. Шу тариқа Муллажонов билан ҳисоблаганда 8 нафар боксчимиз мусобақанинг ярим финалига йўл олган.


Qalampir.uz - “Мужик сказал - мужик сделал” – Жаҳонгир Ортиқхўжаев етимларга уй беришни бошлади\n“Мужик сказал - мужик сделал” – Жаҳонгир Ортиқхўжаев етимларга уй беришни бошлади\n20:34, 14.06.2018 Жамият\nТошкент шаҳар ҳокимлиги Дилхуш кўчаси, 38-уйда яшайдиганларга уй беришни бошлади.\nАввалроқ, Тошкент шаҳар ҳокими вазифасини бажарувчи Жаҳонгир Ортиқхўжаев Чилонзор тумани, Дилхуш кўчаси 38-уйда жойлашган ётоқхонада яшайдиган вояга етган етим болалар ва ёрдамга муҳтож қарияларни 45 кун давомида уй-жой билан таъминлашга ваъда берган эди.\nВаъдага кўра, бугун, 14 июнь куни ушбу ётоқхонада яшайдиган тўрт нафар меҳрибонлик уйидан тарбияланиб чиққан болалар ва бир нафар ижтимоий ёрдамга муҳтож аёлга Президент совғаси – янги уйларнинг калитлари Тошкент шаҳар ҳокимлиги томонидан топширилди.\nҲоким бу ётоқхонага 31 май куни борган эди ва уларни уй билан таъминлаш ҳақида ҳам шу куни айтганди. Орадан 14 кун ўтиб, ётоқхонадан 5 киши Сергели туманида қурилаётган янги уйларга кўчирилиши аниқ бўлди.\nҲозирда янги уйларни ўз эгаларига топшириш учун тайёргарлик жараёни кетмоқда. Рамазон Ҳайити байрамидан кейин “Qalampir.uz” сайти яна мавзуга қайтиб, уларнинг янги уйларга кўчиш жараёнини ҳам тўлиқ ёритади.\n“Qalampir.uz” интернет нашри ушбу ётоқхонанинг олдинги аҳволи билан 15 май куни танишиб, танқидий мақола ва видео тайёрлаган эди. Бир ой давомида Тошкент шаҳар ҳокимлиги “Qalampir.uz” кўтарган масалани ўрганиб чиқиб, уларнинг барчасига белгиланган тартибда уй-жой беришга қарор қилди.\nТеглар:Акмалхон Эшонхонов Дилхуш кўча Жаҳонгир Ортиқхўжаев\nБутун Тошкентнинг муаммосини битта маҳаллада кўрсатиб қўйишяпти – Жаҳонгир Ортиқхўжаев\n15:57, 07.12.2018 6 841\nВидео: 25 йил ухлаган бўлсак, Жаҳонгир Ортиқхўжаев бой тадбиркор бўлиб қаердан чиқиб келди?\n11:42, 06.12.2018 11 916\nВидео: Жаҳонгир Ортиқхўжаев Тошкент шаҳри учун шахсий маблағларидан қанча сарфлади?\n16:39, 05.12.2018 16 279\nЖаҳонгир Ортиқхўжаев билан илк видеоинтервью бугун тақдим этилади\n11:37, 04.12.2018 4 035\n12:53, 01.12.2018 8 020


Агар сиз саволингизга жавоб топа олмасангиз илтимос қайта алоқа саҳифасидан бизга хат ёзинг.\nКомпьютер дастурлари деганда нимани тушуниш керак\nСиз қайсидир ташкилотнинг раҳбарисиз ёки оддийгина бир компьютерингиз бор. Компьютер дастури сизни ишингизни енгиллаштириш учун керак бўлади. Ҳар бир катта ёки кичик ташкилот бўлсин албатта ойлик ҳисоб-китоби бор, баъзида керак бўлса ҳафталик ёки кунлик ҳисоботлар керак бўлади. Агар ҳисоботни қоғозда юрғизаётган бўлсангиз 6 ой олдинги ҳисоботни топишингиз осон бўлмайди. Агар ташкилотингизнинг шахсий дастури бўлса, ҳисоботлар айнан сиз айтган шаклда шаклланади. Ҳар қандай ҳисоботни 1 дақиқа ичида, керак бўлса 1 йил олдинги ҳисоботни чиқаришингиз мумкин бўлади. Сизни талаб ва таклифингизга қараб корхонамиз ҳисоб-китоб ва кўнгилочар дастурларни яратиб беради. Корхонамиз айнан шу масалада сизга маслаҳатчи ва ёрдамчи бўлиши мумкин.\nКомпьютер дастурини тайёрлаш учун қанча вақт ва маблағ талаб қилинади?\nКомпьютер дастурини тайёрлаш учун аниқ белгиланган ўлчов ва меъёрий нормалар деярли йўқ. Дастурни ишлаб чиқариш муддати ва нархи унга киритиладиган маълумот, дастурлаш тили, операцион система ва ҳоказо терминларига боғлиқ бўлади. Батафсил маълумот олиш учун қайта алоқа саҳифаси орқали мутахассисга мурожаат қилинг.\nАндроид қурилмаларидаги дастурлар нима учун керак?\nЗамон ривожлангани сари барча инсонлар ҳам давр билан бирга боришни ҳоҳлайдилар. Корхонангизда назорат камералари борми? Камераларни фақат хонангиздан эмас, балки ҳоҳлаган жойингиздан, ҳаттоки сафардалигингизда ҳам назорат қилишни ҳоҳлайсизми? Компьютерингиздаги ҳисоботларни телефонингизда ҳам назорат қилишни ҳоҳлайсизми? Ундай бўлса бизга мурожаат қилинг.\nAndroid (юнонча сўз бўлиб, икки бўғини — «эркак» ва «ўхшаш») — одамсифат робот маъносини ифода этади. Балки мана шунинг учун Android операцион тизими логотипида робот тасвирлангандир. Android операцион тизимининг яратилиши тарихи 2002-йиллардан бошланган. Мана шу даврда Google корпорацияси яратувчилари Э. Рубиннинг дастурий ишланмалари тўплами билан қизиқиб қоладилар. Дастлаб мобил қурилмалар учун янги операцион тизимни яратиш лойиҳаси билан катта махфийлик остида Android компанияси шуғулланган, ушбу компанияни кейинчалик Google сотиб олади.\nAndroid — Linux ядросига асосланган коммуникаторлар, планшетли компютерлар, электрон китоблар, рақамли мусиқа ускуналари, қўл соатлари, нетбуклар ва смартбуклар учун портатив (тармоқли) операцион тизимдир. Кейинчалик Google Open Handset Alliance (OHA) алянсини ташкил қилди, у ҳозирда ҳам платформани қўллаб-қувватлаш ва янада ривожлантириш билан шуғулланади. Android Google томонидан ишлаб чиқилган кутубхона орқали қурилмани бошқарувчи Java-иловасини яратишга имкон беради. Android Native Development Kit Si ва бошқа тилларда ёзилган иловаларни яратади.\nБу энг содда,арзон ва тез тайёрланадиган сайт ҳисобланади. Уни асосан янги иш бошлаган ва даромади озроқ бўлган корхоналар буюришади. Бу сайтлар кўпинча 5-15 варақ атрофида бўлиб, фойдаланувчига имкон даражасида корхона ҳақида кўпроқ маълумот беришга ҳаракат қилинади. Маълумотлар ичида нима сотишингиз, олишингиз ва қандай хизматлар кўрсатишингиз айтиб ўтилади. Агар сайт-визитка дид ва режа билан ишлаб чиқилса бозорда сизни корхонангизни танилиб кетишга катта туртки бўла олади.\nБу борада биз сизга ўз хизматларимизни таклиф қиламиз.\nТехник вазифаларни бажариш\nСайт номини танлаш (домен)\nАрзон ва тез хостингни танлаш (сайтингиз юкланадиган жой)\nСайтга юкланадиган маълумотларни қайта ишлаш ва жойлаш\nКорхона(Ташкилотингиз) ҳақида барча маълумотларни киритиш\nРўйхатдан ўтиш, интернетга юклаб, қўлингизга калитини топшириш\nСайтдан фойдаланиш, янгиликларни киритиш, ўзгартириш ва бошқа амалларни сизга ўргатиш\nСайтни ясаб бериш муддати 4-7 кун мобайнида\nНархи келишилган ҳолда.\nСизнинг корхонангизни бетакрор кўриниш, қулай бошқарув ва иш фаолиятингизни буткул намоён қиладиган корпоратив-сайтингизни ясаб берамиз. Техник вазифалар ва дизайндан тортиб юқори сифат билан бажариб берамиз. Доимий техник таъминот кўрсатишимиз мумкин. Корпоратив-сайт нима учун керак? Сайт кўплаб функцияларни бажариши мумкин: харидорлар ва иш ҳамкорларни, савдо-сотиқ, янги маҳсулотлар ва хизматлардан хабардор қилиш. Бундай сайтлар асосан 3 бўлимдан иборат бўлади: умумий фойдаланиш бўлими, ички фойдаланиш бўлими ва администратор бўлими. Сайт бошқаруви қулай бўлиши учун кўп қисмли менюлар, ҳаволалар, расмлар учун галерея, маҳсулотлар рўйхати онлайн-буюртма, сайт ичида кенг излаш ва бошқа қўшимчалар киради.\nянги харидорлар ва иш ҳамкорларни топишингиз мумкин\nкорхонангиз ҳурматини кўтарасиз\nкорхонангизни реклама қилишни энг яхши йўлларидан бири\nянги ишчи ходимларни топасиз\nдоимий равишда харидорлар ва иш ҳамкорларингиз билан алоқада бўласиз\nБу борада биз сизга ўз хизматларимизни таклиф қиламиз:\nИнтернет-магазин - бу сизни интернетдаги дўконингиз. Албатта бир жойни ижарага олиб маҳсулотларни териб чиқишингиз шарт эмас. Интернет-магазин орқали бутун дунёга савдо қила оласиз. Бундай сайт орқали ҳар қанча маҳсулотингизни жойлаштиришингиз мумкин. Жой етмай қолди деган муаммо бўлмайди.\nИнтернет-магазинингиз орқали сиз харидорларга барча шароитларни яратиб берасиз: яъни маҳсулотларни таққослаш, бир вақт ичида бир неча маҳсулотларни кўриш, онлайн савдо қилиш, харидни манзилгача етказиб бериш. Харидорларни янги маҳсулотлар ва хизматлар, акциялар, бонуслар, чегирмалар ҳақида автоматик равишда хабардор қилишингиз мумкин. Албатта харидорлар бундай хабарлардан хурсанд бўлишади. Интернет-магазин сайтингизни сиз ҳоҳлаган кўринишда ясаймиз. Харидорлар осонлик билан сизнинг маҳсулотларингизни интернетдан қидириб топишади.\nБуюртма қилинган сайт TAS-IX серверларига жойлаштириладими?\nҲа, албатта. Мижознинг талабига кўра Европа серверларига ҳам жойлаштирилиши мумкин.\nTAS-IX бу «Tas-IX» атамасидаги «Tas» қисқартмаси «Toshkent» ни англатади. Яъни Интернет трафиги алмашинув нуқтаси яратилиши ҳақида келишув қабул қилинган жой Тошкент шаҳри. «IX» эса, инглиз тилидаги «Internet eXchange Point» «Интернет алмашинув нуқтаси» иборасидан олинган. Умумий изоҳлаганда, Тошкентдаги Интернет орқали маълумотлар алмашинув нуқтаси деб тарифласак бўлади. Деярли барча провайдерлар Tas-IX даги сайтларга киришни тарифга қўшмайдилар, бу хизматни бепул тақдим этадилар. Uznet дан ташқарига чиқилмаса, маълумотлардан бепул ва узоқ фойдаланиш мумкин.


22-23 октябрь кунлари Европада миллий чемпионат ўйинлари давом эттирилади. Футбол мухлисларини бир қатор қизиқарли ўйинлар кутмоқда.\nЛа Лига. “Валенсия” – “Барселона” (Шанба, 22 октябрь, 19:15)\nЧезаре Пранделли “Валенсия” бош мураббийи бўлганидан кейин “кўршапалаклар” ғалаба қозонди. Эндиликла италиялик мутахассиснинг қандай кучга эга эканлигини кўрсата берадиган ўйин кутмоқда. “Барселона” – айни пайтда ўзининг оптимал ҳолатига чиқиб бўлди. Жамоа ЕЧЛда “Манчестер Сити”ни мағлуб қилганидан кейин бу ўйинга ҳар томонлама яхши тайёргарлик кўрган. Кўрамиз, бугун “Валенсия” тутқич бермаётган “Барселона”дан очко тортиб олишнинг уддасидан чиқармикан?\nА Серия. “Ювентус” – “Милан” (Шанба, 22 октябрь, Матч! Футбол 2, 23:45)\nИталия А Сериясининг 9-турининг марказий баҳси “Ювентус” ҳамда “Милан” жамоалари ўртасида бўлиб ўтади. Туринда кечадиган ўйин ҳар иккала жамоа учун муҳим аҳамиятга эга ҳисобланади. “Юве” айни пайтда 21 очко билан чемпионатда пешқадамлик қилмоқда. “Милан” ҳисобида эса 16 очко бор ва улар 3-ўринда кетмоқда. Ҳар иккала жамоада ҳам биттадан жиддий йўқотишлар бор. “Ювентус” сафида асосий ҳимоячи Жоржио Кьеллини майдонга туша олмаса, “россонерилар” сафида Рикардо Монтоливо жароҳати сабабли, ўйнай олмайди.\nРФПЛ. “Локомотив” – ЦСКА (Якшанба, 23 октябрь, Матч ТВ, 18:30)\nРоссия Премьер-лигасининг янги мавсумини “Локомотив” жамоаси ўта омадсиз бошлади. Юриё Сёмин ҳам жамоани айни вақтдаги муваффақиятсиз ўйинларига нималар сабаб бўлаётганлигини тушуна олмаяпти. ЦСКА эса 3-ўринда кетмоқда. Икки жамоа 11-турда ўзаро тўқнаш келади. Мосвка дербисининг навбатдаги ўйинида “Локомотив” яна мағлуб бўлса ёки дуранг қайд этса, мураббийлар штабида катта ўзгаришлар бўлиши кутилмоқда.\nАПЛ. “Челси” – “Манчестер Юнайтед” (Якшанба, 23 октябрь, Матч! Футбол 1, 20:00)\nАнглия Премьер-лигасининг ҳар бир турида қизиқарли ўйинлар давом этмоқда. 9-турнинг марказий баҳси Лондонда бўлиб ўтади. “Челси” уйда “Манчестер Юнайтед”га қарши майдонга тушади. Жозе Моуриньо ўзининг собиқ жамоасига қарши ўйнайди. Айни пайтда бу жамоалар турнир жадвалида турли жойда жойлашган. Ҳозирда “Челси” 8 турдан кейин 16 очко билан 5-ўринда бормоқда. “МЮ” эса 14 очко билан 7-ўринни эгаллаб турибди.\nФранция. ПСЖ – “Марсель” (Якшанба, 23 октябрь, Матч! Футбол 1, 23:45)\nМавсумни иккала жамоа ҳам яхши бошлай олгани йўқ. ПСЖ амалдаги чемпион бўлишига қарамай, янги бош мураббий қўл остида чемпионатни бир текис ўтказа олмаяпти. “Марсель” эса 9 турдан кейин 12 очко билан 12-ўринда бормоқда. Бу ўйин олдидан жамоага Руди Гарсия бош мураббий этиб тайинланди. Эндиликда янги мутахассис қўл остида “Марсель” ПСЖга қарши майдонга чиқади.\n19:05 / 14.11.2016


Тошкент шаҳар ҳокимлиги ахборот хизмати ҳоким Жаҳонгир Ортиқхўжаевнинг ёшлар билан учрашувда волонтёрлар ҳақида билдирган фикрлари тўлиқ видеосини тақдим этди.\nУчрашувдан дастлабки репортаж 17 ноябр куни ҳокимликнинг расмий Telegram-каналида эълон қилинган эди. Унда пойтахт раҳбари ёшлардан бирининг волонтёрлар уюшмасини тузиш ҳақидаги таклифига жавобан, волонтёрлар фаолиятига нисбатан шубҳа билан қарашини айтгани кўринади.\nОртиқхўжаевнинг бу гаплари ижтимоий тармоқларда муҳокамаларга сабаб бўлгач, 18 ноябрда учрашувнинг шу савол-жавоб қисми тўлиқ акс этган видео эълон қилинди.\nТўлиқ видеодан маълум бўлишича, шаҳар ҳокими ҳокимиятнинг тадбирларига волонтёрлар етишмаётгани, лекин товар ёки пул билан боғлиқ ишларга келганда «волонтёрлар ҳаддан ортиқ кўпайиб кетаётгани»ни айтади.\nУ волонтёрлар беғараз ёрдам беришни мақсад қилганми ёки даромад олишни, деган савол уйғонишига сабаб бўлган мисолни келтиради: «Мисол учун, бизнинг ковид-центримизда волонтёрлар ишлади. Волонтёрмиз деб келишди, лекин 8 миллиондан ойлик олди. Тушунтира олдимми?»\nЖаҳонгир Ортиқхўжаев ковид-марказида ишлаган волонтёрларга эътирози йўқлигини таъкидлаб, шу билан бирга «волонтёр бўлса, нимага ҳақ сўраяпти» деган саволни ҳам ўртага ташлайди.\nБу масалани «кўриб чиқиш, буни чуқур ўйлаб кўриш» ҳақида гапирганда эса, у волонтёрлар фаолиятини эмас, Волонтёрлар уюшмасини ташкил этиш бўйича билдирилган таклифни назарда тутган.\nҲоким агар нотўғри гапираётган бўлса узр сўрашини, волонтёрлик деганда ўзи нима тушунилишини унчалик ҳам яхши билмаслигини таъкидлаб ўтган. Кўринадики, шаҳар ҳокимлиги ахборот хизматининг дастлабки видеоси раҳбарнинг сўзлари бирмунча нотўғри талқин қилинишига олиб келган.\nҲокимлик ахборот хизмати вакили ҳолат юзасидан Kun.uz`га изоҳ берди.\n«Дастлаб видеонинг кичик вариантини бўлиб ўтган тадбирнинг қисқача лавҳаси сифатида каналимизга жойладик. У бошқача талқин билан тарқалиб кетгани учун кўпчилик Жаҳонгир Обидовичнинг сўзларини нотўғри тушунди.\nҲоким волонтёрлик ҳаракатини қораламаган, унга бирор қаршилик билдирмаган. Фақат волонтёрлик ниқоби остида ҳаракатланувчилардан эҳтиёт бўлиш шартлигини назарда тутган.\nКексаларга ёрдам бериш бўйича фикрлари ҳам ўринли, сабаби шаҳримизда кўплаб ётоқ беморлар бор ва уларга чиндан ёрдам берувчи кўнгиллилар гуруҳи кам. Тошкент шаҳар ҳокимияти фаолияти шубҳалардан холи, ҳақиқий волонтёрлик фаолиятини ҳамиша қўллаб-қувватлаган, қувватлайди ҳам», – дейилади изоҳда.\nЖаҳонгир Ортиқхўжаев: Мақсадимиз – Тошкентда бирорта бекорчи ёш қолдирмаслик


Тожикистонлик қизлар турмушга кечроқ чиқадиган бўлди\nТожикистон парламентининг “Оила кодекси”га ўзгартиш киритиши ортидан қизларга 18 ёшда никоҳдан ўтиш жорий қилинди. Аввал тартиб бўйича тожикистонлик қизлар 17 ёшдан турмуш қуриш ҳуқуқига эга эдилар.\nТожикистон “Оила кодекси”га киритилган ўзгартиш 2011 йилдан кучга киради.\nКелгуси йилдан тожикистонлик қизлар 18 ёшга тўлганидан сўнг турмушга чиқиши мумкин.\nИстисно ҳолатларда турмушга чиқиш 17 ёшдан этиб белгиланди.\nШу кунгача Тожикистонда қонун бўйича қизлар 17 ёшда турмушга узатилаётган эди. Аммо айрим ҳолларда 16 ва ҳатто ундан ҳам кичик ёшдаги қизлар мустақил ҳаёт бошлагани кузатилади.\nТожикистон парламенти вакиласи Хайринисо Юсуфий қизлар маърифатли, жисмонан соғлом бўлиши ҳамда мустақил ҳаётга тайёр бўлишлари учун никоҳ ёши 17 дан 18 га ўзгартирилганини таъкидлади.\n- Бу узоқни ўйлаб босилган қадамдир. Бу қонуннинг жорий этилиши ортидан жамиятимизда ёш оилалар бузилишига ҳам чек қўйилишига ишонаман, дейди депутат Юсуфий.\nАснода кўпчилик тожикистонлик ота-оналар, йигит ва қизлар ҳам парламент қабул қилган янги қонун билан розилар.\n- Олдинги вақтларда битта қишлоқда бир ёки иккита шундай оиласи бузилган бўларди. Ҳозир бир оилада иккитаям бор, учтаям бор шундай ажралиб келган қизлар. Қизларни 16 ёшда эрга беришаяпти. Улар албатта ёшлик қилади, гап кўтармайди. Кейин ажралиб келади. Шунинг учун ҳам қизларимизнинг 18 ёшда турмуш қуриши тўғрироқ, менимча, дейди Рудакий туманида яшовчи Ойхол опа.\nСуҳбатдошимиз ёшликдан турмуши аччиқ бўлиб, бева қолган қишлоқдошлари ҳаётидан мисол келтирар экан, орадаги тушунмовчиликлар туфайли кўпчилик қизларга телефон орқали талоқ берилаётганидан куюнди.\nНавбатдаги суҳбатдошимиз Шоира бундан бир йил аввал, яъни 17 ёшида ота-она розилиги билан турмушга чиққан экан.\nУ ҳам “қизлар 18 ва ундан юқори ёшларда турмуш қурса, айни муддао бўларди”, дея мулоҳаза билдиради.\n- Ота-онанинг уйи барибир бошқа экан. Ёш турмушга чиқдим. Кўпинча, уйқуга тўймай қоламан, ҳаёт мажбур қилар экан, дейди Шоира.\nОиладаги вазият боис кеч турмушга чиққан Ваҳдат туманида яшовчи Сафаргул ая ҳам қизларнинг 18 ёшдан ошиб турмушга чиқишлари тарафдори эканини айтади.\n- Ҳеч бўлмаганда, мактабни битиради. У ёқ-бу ёқни кўради, Бир ҳунар ўрганади. Лекин ўқиганларни “Энди у қариди, у-бу“ дейишади. Бу нотўғри фикр. Мен ўзимдан қиёс қиламан - кеч турмуш қурдим, лекин ҳамма нарсага улгурдим, ҳаётимдан розиман. Келин олсам ҳам, ўқиган қизни оламан, дейди қишлоқ аёли Сафаргул.\nАснода йигитлар ҳам “ёш қизга уйланиш хатодир”, дея фикр билдиришди.\n- Кўплари нон ёполмайди, овқат пиширолмайди. Шундан кейин ёмон бўлади-да, кейин қайнона билан уруш бошланади, дейди 23 ёшида 19 яшар қизга уйланган Улуғбек.\nАммо бир гуруҳ кузатувчилар “бу қонун жамиятда фаҳш ишлар ёки никоҳсиз болаларнинг туғилиши кўпроқ қайдга олинишига туртки бўлиши эҳтимоли ҳам йўқ эмас”, дея мулоҳаза билдиришмоқда.\n- Ислом динида “Қизлар 18 ёшга етмай турмушга чиқмасин”, дейилмаган. Динимизда балоғат ёшига етган ҳар бир ўғил-қиз турмуш қуриши мумкинлиги белгиланган. Лекин мактабларда муслималарга ҳижоб ўраш таъқиқлаб қўйилди. Қизлар жуда тор ва юпқа кийимлар кейишади. Бизда шу кийим масаласи жуда бетартиб. Табиатан қизлар тез вояга етади. Қонунни қабул қилишда, менимча, шу томонларига камроқ аҳамият берилган, дейди диний масалалар бўйича кузатувчи Худойберди Эгамбердиев.\nТожикистон парламенти маълумотларига кўра, 2009 йил бу мамлакатда 38 минг никоҳ қайдга олинган. Улардан тахминан 500 нафари 17 ёшдан кичик ва 1300 таси эса 17 ёшда турмушга узатилган қизлардир.


тадбиркорлик - xabar.uz\nКичик бизнес тақдири — Россияга кетган маъқулми ёки тадбиркорлик қилишми?\nҲудудлар учун кичик ишлаб чиқаришнинг аҳамияти жуда катта. Биринчидан, бундай корхоналарда аҳолининг кам таъминланган, «темир дафтар»даги қисмини иш билан таъминлаш мумкин. Энг муҳими эса, улар тўлаган солиқ маҳаллий бюджетга йўналтирилади. Демак, яна кўплаб масалалар ҳал қилинади.\nМусобақанинг жаҳон миқёсидаги финал босқичида 3 та энг юқори ўринни эгаллаган жамоа 1 млн. АҚШ доллари миқдоридаги мукофот учун курашади.\nЎзбекистонда 10 июлдан 1 августгача карантин чораларининг кучайтирилиши, шунингдек ушбу чораларнинг 15 августгача узайтирилиши ишбилармонлик фаоллигига сезиларли даражада таъсир кўрсатди.\nПрезидентни хурсанд қилган ташаббус\nФорел балиғининг бир хусусияти бор — у зарарланган сувни биринчи бўлиб ҳис қилади. Кўпинча токсик ифлосланган сувни аниқлашда айнан шу усулдан фойдаланишади — форел бундай сувга тушгани ҳамоно ўлади. Шу боис ҳам бошқа балиқлардан фарқли ўлароқ, уни боқиб кўпайтириш жуда қийин. Намангандаги «DB Group Eco» МЧЖ таъсисчилари мана шу мураккаб ишнинг уддасидан чиқа олишди.\n«Нуран уз» — чўл ўрнидаги боғ тарихи\n«Бир бор экан, бир йўқ экан» — эртаклар одатда шунақа бошланади. Аммо «Нуран уз» эртаги умуман ҳеч нарса йўқ жойдан бошланди. Уч ой олдин бу ерлар шунчаки яйдоқ дала эди. Нари борса 800 метр наридаги божхонанинг у-бу нарсалари турарди. Ҳозир эса 235 гектарлик росмана боғ қад ростлаган. Орадан уч ой ўтди, ҳолос.\nБугунги кунда мамлакатимизда 2 минг 965 та давлат иштирокидаги корхона мавжуд. Уларнинг аксарияти эски усулда, самарасиз ишламоқда. Ушбу корхоналарнинг ярмидан кўпи ҳатто дивиденд тўлаш имконига эга эмас.\nПенсионерларнинг қарздорлик суммаси ҳисобдан чиқарилади\n«Коронавирус пандемияси даврида аҳоли ва тадбиркорлик субъектларини қўллаб-қувватлаш бўйича қўшимча чора-тадбирлар тўғрисида» Президент фармони эълон қилингани ҳақида хабар берилганди.\nТуман солиқ инспекцияси мансабдори жавобгарликка тортилди\nБугунги пандемия шароитида тадбиркорларга бир қатор қулайликлар яратилганига қарамай, ДСИ мансабдори бунга тескари хатти-ҳаракатлар содир этган.\n«Корзинка» савдо тармоғи раҳбари Зафар Хошимов Ўзбекистон Президенти Шавкат Мирзиёев томонидан коронавирус касаллигига қарши курашиш чора-тадбирлари кўриб чиқилган видеоселектор йиғилишида иштирок этди ва бу борада таассуротларини ўртоқлашди.\nЎзбекистон раҳбарияти иқтисодиёт ва аҳолини қўллаб-қувватлашнинг янги кенг миқёсли чораларини жорий қилмоқда.


Қозоғистонда йиғилган Ravon «Uzautomotors»ни қутқара оладими? — Minbar\n5 июл 10:27 2 дақиқада ўқийсиз Мақолалар\nФото: BBC Uzbek Service\nРоссияга машинасини сотолмай қолган «Uzautomotors» уларни Қозоғистонда йиғиш орқали муаммони ҳал қилмоқчи. Бироқ энди Ўзбекистондагидан ҳам қимматга тушаётган бу машиналар билан Россияда йўқотган бозорни қайта забт этиб бўладими?\nОлмаотада Қозоғистонда йиғилиши кутилаётган Nexia R3 автомобилининг тақдимот маросими бўлиб ўтди.\nЭътиборли томони автомобилларнинг нархи Ўзбекистондагидан қиммат.\nЎзбекистон: GM Uzbekistan ва рақобат – импорт божлари тушиши мумкин\n"Автолар нархи Россиядаги нархлар билан бир хил бўлади"\nЎзбекистон: дунёдаги энг қиммат иш ўрни Ўзбекистонда – иқтисодчи\n"Ўзбекистонда ҳам нархлар шундай. Нархларимиз рақобатбардош. Шунинг учун ҳам нархларни кўтармаймиз ҳам, туширмаймиз ҳам. Ўзбекистондан келтириш ва бож тўловлари харажатлари бўлгани учун ҳатто Қозоғистон бозорида нархлар қимматроқ", – дейди Қозоғистон Равон моторс бош директори Рустам Матмусаев.\nҚозоғистонда йиғиладиган Nexia R3 машиналари 9900 доллардан бошлаб 11200 долларгача сотилади. Айни шу русумдаги машиналар Ўзбекистонда 8600 доллардан 10000 долларгача сотилади.\n«Uzautomotors» корхонаси директори Александр Сахабов ўзбекистонликларга четдагиларга нисбатан қиммат автомобил сотиш амалиёти ўтмишда қолганини айтади.\n"Олдин фарқ бор эди. Икки йил давомида машиналарнинг таннархини тушириш бўйича ва улар ички бозорда ҳам, ташқи бозорда ҳам бир хил нархда бўлиши учун катта ишлар қилдик", – дейди «Uzautomotors» бошқарувчи директори Александр Сахабов.\nШу йил охиригача Қозоғистоннинг Қўстанай шаҳрида 16 минг дона Nexia R3 машиналари йиғилади. Уларнинг 6 мингтаси ички бозорда сотилса, қолган 10 мингини Россияга экспорт қилиш кўзда тутилган.\nМутахассислар бир вақтлар машиналарни ўз қийматидан паст нархда сотиш орқали собиқ МДҲ давлатларини забт этган GM Uzbekistan бу сиёсатини ўзгартириши орқали Россияда бир йил давомида машина сотолмай қолганини айтади.\nСиёсати ўзгарган ва шу кунларда номини ҳам «Uzautomotors»га айлантирган GM Uzbekistan Россия ва Қозоғистонда йиғиладиган машиналар билан рақобат қилишга мажбур бўлиб қолган.\nХаражатларга ҳар бир машинани яроқлилик муддати тугагач йўқ қилиш учун сарфланадиган 1400 доллар атрофидаги йиғимлар қўшилган.\nЕвросиё иқтисодий минтақасига машина қисмларини божсиз олиб кириш каби имтиёзлар «Uzautomotors»ни ўз автомобилларини Россия ёки Қозоғистонда йиғишга мажбур қилмоқда.\n2017 йилда Nexia R3 Қозоғистонда энг кўп сотилган машиналардан бири бўлган бўлса-да, «Uzautomotors» Россияда бир вақтлар йўқотган ўрнини тиклаши қийин бўлиши айтилмоқда.\nЎтмишда чўнтакбоп бўлгани учун Россияда кўп сотилган ва ҳозир деярли жиддий ўзгаришга учрамаган, аммо нархлари кўтарилган машиналарнинг харидорлари кўп бўладими деган савол ўртага чиқмоқда.\nМонопол эртаги тугайдими?\nОддий одамлардан тортиб, президент Шавкат Мирзиёевнинг танқидларига нишон бўлаётган «Uzautomotors»нинг Ўзбекистондаги имтиёзли даври якунига етиб бораётган кўринади.\nДавлат солиқ қўмитаси автомобил ёки ҳар қандай техника ишлаб чиқарувчилар ўз хоҳишлари билан нархларни истаганча оширмасликлари учун импорт бўйича божларни кўриб чиқишини маълум қилди. Иқтисодчилар ушбу хабарни сенсация деди.\nЎзбекистон давлат солиқ қўмитаси раисининг ўринбосари Мубин Мирзаев журналистлар билан учрашувда GM Uzbekistan компанияси йиллар давомида имтиёз олганига қарамасдан бу автомобилсозлик соҳасини ривожлантириш учун шароит яратишга ёрдам бермаганини таъкидлаган.\nСенсация, рақобат муҳитини яратиш учун импорт автомобилларининг нархи туширилади. Шундай қилиб биз бозор иқтисодиётини қурамиз. Мени чимчиланглар, бунақаси бўлмаган.\nЮлий Юсупов, иқтисодчи\nҚҚС бўйича, жумладан қишлоқ хўжалиги техникаси, автотранспортлар, бутловчи қисмлар, автотранспортларни ишлаб чиқаришда фойдаланилувчи материаллар ва технологик ускуналарга нисбатан бир қатор имтиёзларни бекор қилиш режалаштирилган.\nМубин Мирзаев Андижонга ташрифи вақтида маҳаллий автомобил эҳтиёт қисмлари ишлаб чиқарувчилари билан учрашганида импорт қилинаётган эҳтиёт қисмлардан икки-уч баробар арзон турувчи маҳсулотлар мавжудлигига гувоҳ бўлган.\nБироқ унга кўра GM Uzbekistan маҳаллий ишлаб чиқарувчилардан маҳсулотларни сотиб олмаяпти. Солиқ қўмитаси мулозими автомобил заводи ҳеч кимга ҳисоб бермаслигини айтган.\n"Завод импорт қилади. Биз имтиёзлар бердик, бироқ у ички бозордан икки-уч баробар қимматга импорт қилмоқда. Эртага ҚҚСни жорий этганимиздан сўнг ҳужжат бўлади, ҳисоб-фактура бўлади. Унда барча импорт нархлари кўрсатилган бўлади. Ҳозир ҳеч қандай ҳужжат йўқ: қаердан, кимдан, қанчага – ҳеч ким текширмайди. Чунки имтиёзлар бор. Солиқчига бу керак эмас, чунки ҳатто текширган тақдирда ҳам у „Солиқларни тўламасам, бу менга нима учун керак?" деб жавоб беради", – дея таъкидлган ДСҚ раҳбари ўринбосари.\nХаридорлар завод машиналари бошқа давлатлар билан солиштирганда қимматлиги ва уни сотиб олишда пора бериш ҳолларидан нолийди.\nИмпорт автомобилларига қўйилган баланд божлар гоҳида кулгили ҳолатларга сабаб бўлгани ҳам айтилади.\nЎзАнинг хабар беришича, фарғоналик киши Қирғизистондан иккита Нексия автомашинасини 1300 долларга сотиб олган ва 600 доллар сарфлаб Ўзбекистонга олиб ўтган. Айни шу машиналар 5200 долларга баҳоланиб давлат фойдасига мусодара қилинган.\n23 июн 13:20 3 дақиқада ўқийсиз


СЎЗ СОҲИБҚИРОНИНИНГ ҚУДРАТИ / ADOLAT ижтимоий-сиесий газетаси\nМаълумки, туркий тилда ижод қилган адиб ва шоирлардан бирортаси ҳазрат Алишер Навоий қадар тил назарияси билан шуғулланмаган. Шу маънода айтиш мумкинки, шоир “Хамса”, “Маҳбуб ул-қулуб”, “Муншоот”, “Вақфия”, “Муҳокамат ул-луғатайн” каби асарлари билан ўзбек адабий тилининг бадиий ва илмий асарлар яратиш, шунингдек, давлат ишлари, дипломатик муносабатларда фойдаланиш учун бой имкониятларга эга эканлигини ҳам назарий, ҳам амалий томондан исботлаб берди. Ҳусайн Бойқаро таъбири билан айтганда, сўз мулкининг соҳибқиронига айланди.\nШоир 1499 йилда “Муҳокамат ул-луғатайн” рисоласини яратди. Мазкур асарда мутафаккир олтой тиллари оиласига кирувчи туркий, яъни ўзбек тили билан ҳинд-европа тилларига мансуб сарт (форсий) тилини фонетик, лексик ва грамматик жиҳатдан солиштириб, чоғиштирма тилшуносликка асос солди.\n“Муҳокамат ул-луғатайн” асари дастлаб сўз таърифи билан бошланади: сўз гўё дурдур. Дурнинг жойлашиш ўрни денгиз туби бўлса, сўзнинг жойлашиш ўрни кўнгил (хотира)дир. Дур ғаввос ёрдамида денгиз тубидан ташқарига чиқарилиб, жилвалантирилса ва ғаввоснинг қиймати жавҳарни жилвалантира олиш қобилиятига қараб белгиланса, сўз соҳиби ихтисос томонидан кўнгилдан ташқарига олиб чиқилади ва нотиқнинг қиймати сўз қўллаш маҳоратига, уни жилвалантириш қобилиятига қараб белгиланади. Денгиз қаърида ҳаракатсиз имконият тарзида турган дурлар ғаввос ёрдамида ҳаракатга келтирилса, кўнгил тубидаги имконият тарзидаги сўзлар ҳам сўзловчи томонидан нутқий жараёнда ўз жилвасини топади. Бундан кўринадики, Алишер Навоий немис тилшуноси Вилгелъм Гумболъдт ва швейцариялик олим Ф. де Соссюрдан анча олдин тил ва нутқ ҳодисаларини бир-биридан фарқлаган. Ачинарли томони шундаки, яқин-яқингача тил ва нутқ муносабати, бу икки ҳодисани бир-биридан фарқлаш масаласини юқорида номлари зикр этилган олимлар ишлаб чиққанлар ва бу лингвистик таълимотнинг асосчисига айланганлар, деб ҳисоблаб келинар эди.\n“Муҳокамат ул-луғатайн”да тилнинг келиб чиқиши, ижтимоий моҳияти борасида шундай маълумотларни ўқиймиз: араб тили фасоҳати, мумтоз ва бадиий ифодаси, гўзаллиги билан мўъжиза кўрсатувчидир. Чунки бу тил билан тангрининг каломи нозил бўлди ва Расул алайҳис-салавоту васалламнинг саодатга йўлловчи ҳадислари етиб келди: “Мундин сўнгра уч навъ тилдурким, асл ва муътабардур ва ул тиллар иборати гавҳари билан қойили (сўзловчи)нинг адосиға зевар ва ҳар қайсининг фуруи (тармоқлари, шаҳобчалари) бағоят кўптур. Аммо туркий ва форсий ва ҳиндий асл тилларнинг маншаидурки, Нуҳ пайғамбар салавотуллоҳи алайҳанинг уч ўғлиғаким, Ёфас ва Сом ва Ҳомдур етишур”.\nТаъкидлаш жоизки, бу ўринда Алишер Навоий сўз ўзлаштириш, бошқа тиллардан сўз олиш масаласига ҳам эътибор қаратади. Қолаверса, шоир ижод қилган даврда араб тили илм-фан, форсий эса бадиий адабиёт тили даражасига айланиб улгурган эди. Шунинг учун ҳам Алишер Навоий ўз асарларида арабий ва форсий сўз ва ибораларни кўплаб қўллаган ва буни табиий ҳол деб билган. Ўз асарларига ном қўйишда ҳам анъанага мувофиқ арабча сўз ва ифодалардан фойдаланган. Бундан англашиладики, ижод жараёнида шоир ҳал қилган лисоний муаммолардан бири — бошқа тиллардан сўз олиш муаммоси — биринчи навбатда араб тилига алоқадор бўлган. Бунда, ҳеч шубҳасиз, шоирнинг Қуръон тилини мукаммал билганлиги (унинг арабча луғат тузганлиги маълум) катта ўрин тутган. Алишер Навоий замонида Мовароуннаҳр ва Хуросонда форсийнинг мавқеи баланд бўлгани, туркийда ижод қилган адиблар ундан андоза олгани учун бу тилдан туркийга сўз ўзлаштиришга монелик бўлмаган.\nМутахассислар эътирофича, Алишер Навоийнинг поэтик ва илмий асарлари сўз бойлигининг тахминан 30-33 фоизини араб тилидан кирган сўзлар ташкил қилади. Форс-тожик лексик злементлари 18-20 фоизгача боради. Баҳром Бафоевнинг ёзишича, Алишер Навоий араб-форс тилларидан фойдаланганда, уларнинг туркий тилга ўзлашиб, сингиб кетадиганларига кўпроқ мурожаат қилади. Шу билан бирга, шоир ҳар уч тилнинг имкониятларидан фойдаланиб, янги маъноли сўзлар – неологизмлар яратади. Алишер Навоий яратган янги сўз, янги маънолар туркий тиллар доирасидан чиқиб, форс-тожик тилининг ҳам луғат фондини бойитган.\nТемурийлар даврида ҳукм сурган тил вазияти ва унинг Алишер Навоий тилига таъсири масаласи, туркий шоирларнинг кўпчилиги форс тилида ижод қилганлиги, уларнинг ўз она тилидан кўра форсийда қалам тебратишининг сабаблари, форс тилида ёзиш одат, анъанага айланганлиги ҳақида “Муҳокамат ул-луғатайн”да қуйидагиларни ўқиймиз: “...туркнинг улуғдин кичигига дегинча ва навкардин бегига дегинча сорт тилидин баҳраманддурлар, андоқким ўз хирад аҳволига кўра айта олурлар, балки баъзи фасоҳат ва балоғат била ҳам такаллум қилурлар. Ҳатто турк шуаросиким, форсий тил била рангин ашъор ва ширин гуфтор зоҳир қилурлар. Аммо сорт улусининг арзолидин ашрофиғача ва омийсидин донишмандиғача ҳеч қайси турк тили била такаллум қила олмаслар ва такаллум қилғоннинг маънисин ҳам билмаслар. Агар юздин, балки мингдин бири бу тилни ўрганиб сўзки айтса ҳам, ҳар киши эшитса билур ва анинг сорт эканин фаҳм қилур”. Кўриниб турибдики, туркий аҳолининг каттаю кичиги, хизматчисидан тортиб амалдоригача форсий тилни яхши билган ва бу тилда чиройли, равон ҳамда бенуқсон сўзлашган, шоирлари гўзал шеърлар битган. Бироқ форсийзабон улуснинг оддий кишисидан эътиборли инсонларигача, илмсизидан доносигача туркий тилда сўзлай олмаган ва гапирганларининг ҳам маъносини тушунмаган.\nШоир «Муҳокамат ул-луғатайн» асарида ўзи тўғрисида гапириб, шеър ёзишни форс тилида бошлаганини айтади. Лекин тушуниш ёшига етиб, туркий тил ҳақида фикр юритиш эҳтиёжи туғилгач, унинг кўз ўнгида зебу зийнатлари сон-саноқсиз ўн саккиз минг оламдан ортиқ олам намоён бўлгани, фазилат ва етукликда чек-чегараси бўлмаган тўққиз фалакдан ортиқ фалак кўргани, дур ва гуллари юлдузлардан равшанроқ хазина ва гулшан учратгани, аммо бу оламга ҳеч кимнинг қадами етмагани ва қўли тегмагани ҳақида ёзади: Чун мазкур бўлғон қоида билаким, адо топти – майл форсий сари бўлди. ... ўн саккиз минг оламдин ортуқ, анда зебу зийнат; ва сипеҳре табъга маълум бўлди, тўққуз фалакдин ортуқ, анда фазлу рифъат; ва махзане учради, дурлари кавокиб гавҳарларидин рахшандароқ; ва гулшане йўлуқти, гуллари сипеҳр ахтаридин дурахшандароқ; ҳарими атрофи эл аёғи етмакдин масун ва ажноси ғаройиби ғайр илги тегмакдин маъмун.\n«Муҳокамат ул-луғатайн»да туркий халқ ва қабилалар, қавмлар тили, Мовароуннаҳр ва Хуросон ўлкаларидаги шеваларга хос манзара алоҳида тилга олинган. Етмиш икки тил, етти иқлимнинг ҳар бирида неча мамлакат ва вилоят борлиги, ҳар қайси мамлакатда қанча шаҳар, қасаба (қишлоқ), кент мавжудлиги, бу жойларда, даштларда, оролларда, дарё соҳилларида турли улус ва қабилалар яшаши, туркий тиллар, туркий лаҳжа ҳамда шевалар, уларнинг ўзига хос хусусиятлари тўғрисида қайд этилади: “... етмиш икки навъ била тақсим топарида, худ ҳеч сўз йўқтурки, етмиш икки фирқа каломиға далолат қилғай; аммо улча тафсилийдур. Улдурким, рубъи маскуннинг етти иқлимидин ҳар иқлимда неча кишвар бор ва ҳар кишварда неча шаҳар ва қасаба ва кент ва ҳар даштда неча хайл-хайл саҳронишин улус ва ҳар тоғнинг қўлларида ва қуллаларида ва ҳар баҳрнинг жазойирида ва савоҳилида не тавойиф бор. Ҳар жамоат алфози ўзгаларидин ва ҳар гуруҳ иборати ёналаридин мутағаййир ва бир неча хусусият била мутамаййиздурки, ўзгаларда йўқтур”.\n«Муҳокамат ул-луғатайн» асарида умумий тарзда зикр этилган улус, қабила, жамоат ва гуруҳларнинг қайси қабила, уруғ, халққа мансублиги аниқ кўрсатилмаган. Бироқ шоир асарлари тилининг таҳлили бу масалага ойдинлик киритишга кўмаклашади. Илмий изланишлардан аён бўладики, мутафаккир асарларида қарлуқ, ўғиз ва қипчоқ лаҳжаларига хос хусусиятлар кўзга ташланади. Сир эмаски, Алишер Навоийга қадар ҳам туркийда адабий тиллар юзага келган бўлиб, улар бири-биридан фарқ қилар эди. Навоий даҳосининг қудрати шунда кузатиладики, у ўзининг амалий-бадиий фаолияти билан турли тил, лаҳжа ва шеваларга хос фонетик, лексик ва грамматик хусусиятларни умумлаштирди, муайян меъёрга солиб, сайқаллаштирди. Шу тариқа, ягона адабий тилга асос солиб, уни юқори чўққига олиб чиқди. Кези келганда айтиш керакки, бу тил яқин-яқинларгача Хитойдан Хуросонгача бўлган катта ҳудудда яшовчи барча туркийлар учун адабий тил вазифасини ўтаган.


Қозоғистонда аэропортнинг 31 минг долларини ўзлаштириб олган дастурчига ҳукм ўқилди - xabar.uz\nҚозоғистонда аэропортнинг 31 минг долларини ўзлаштириб...\n11.07.2019 17:54 0 1294\nХалқаро аэропорт ҳисоб-рақамидан 12 миллион тенге ($31 минг) ечиб олган атираулик дастурчи беш йилга қамалди. Бу ҳақда транспорт полицияси матбуот хизмати хабар берган.\nМуассаса хабарида айтилишича, хакер Атирау халқаро аэропорти ҳисобидаги пулларни бир танишининг банкдаги ҳисобига ўтказиб юборган. Шундан сўнг бу пуллар ҳисобдан ечиб олинган.\nАэропорт пуллари йўқолгани ҳақидаги хабар шу йилнинг 26 апрелида пайдо бўлганди.\nЎғри бегона эмас экан. У Атирау халқаро аэропортининг 23 ёшли муҳандис-дастурчиси бўлиб чиқди...


Тожикистонда тақиқланган исломий партия раҳбарлари қамоққа ҳукм қилинди\nДушанба шаҳар маҳкамаси бугун фаолияти тақиқланган Ислом уйғониш партияси раҳбарлари Саидумар Ҳусайний ва Муҳаммад Ҳайитни умрбод қамоқ жазосига ҳукм қилди.\nПартиянинг яна 11 аъзосига 14 йилдан 28 йилгача қамоқ жазоси берилди.\nИслом уйғониш партияси адвокати ва маҳкамага тортилган ягона аëл Зурафо Раҳмоний эса¸ икки йилга озодликдан маҳрум қилинди.\nПартия раҳбар ва фаоллари собиқ Мудофаа вазири Абдуҳалим Назарзода билан тил бириктириб¸ давлат тўнтариши қилишни режалаганликда айбланди.\nПолиция участкасига ҳужум қилиб¸ 26 одам ҳаëтига зомин бўлгани айтилган Назарзода ҳукумат қўшинлари ўтказган ҳарбий амалиëт пайтида ўлдирилган эди.\nТожикистон Ислом уйғониш партиясининг муҳожиратдаги етакчиси Муҳиддин Кабирий ҳукумат қўйган айбларнинг барчасини инкор қилмоқда.


ИЖОДКОРЛАР УЧУН ИЛҲОМБАХШ ҚАРОР\nКуни кеча Президентимиз Шавкат Мирзиёевнинг “Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида”ги қарори қабул қилинган эди.\nШу муносабат билан Ўзбекистон Ёзувчилар уюшмасида бўлиб ўтган тантанали тадбирда адабиётимиз намояндалари —ёзувчи ва шоирлар, давлат ва жамоат ташкилотлари вакиллари, адабиётшунос олимлар, ёш ижодкорлар, оммавий ахборот воситалари ходимлари иштирок этди. Бу ҳақда ЎзА хабар берди.\nПрезидентимизнинг “Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида”ги қарорини Ўзбекистон Республикаси Президентининг давлат маслаҳатчиси Х.Султонов ўқиб эшиттирди.\nТантанали тадбирда сўз олганлар маънавиятга, адабиётга юксак эътиборининг ёрқин намунаси бўлган мазкур тарихий қарори адабиётимиз ривожи йўлида янги босқични бошлаб беришини алоҳида таъкидлади. Ҳужжатда белгиланган вазифаларнинг ҳаётга татбиқ этилиши ижодкорларнинг ҳаётий манфаатларини таъминлаш, уларнинг жамият тараққиёти учун беқиёс аҳамиятга эга бўлган машаққатли ижодий меҳнатини муносиб қадрлаш, адабиёт ва санъат соҳасини ҳар томонлама ривожлантириш, бадиий ижод аҳлининг жамиятимиз ҳаётидаги ўрни ва таъсирини кучайтириш, истеъдодли ёш ижодкорларни тарбиялашга хизмат қилишини қайд этишди.\n—Ушбу тарихий ҳужжат ҳар бир ижодкорни илҳомлантириш билан бирга ўз ишига масъулият билан ёндашишга ундайди, —дейди Ёзувчилар уюшмаси аъзоси, шоир Фаҳриддин Ҳайит. —Президентимиз биз ижодкорларга шундай эътибор ва ғамхўрлик кўрсатаётган экан, бу эътиборга ўз асарларимиз билан муносиб жавоб беришни бурчимиз, деб биламиз.\nФарҳод Абдурасулов (ЎзА) олган суратлар.


ИРЛАНДИЯ: СИЁСИЙ ПАРТИЯЛАР ЎРТАСИДАГИ РАҚОБАТ КУЧАЙМОҚДА - Ўзбекистон овози газетаси\nЖорий йил 26 февраль куни Ирландия Республикаси парламентининг қуйи палатаси — Дойл Эрен учун сайлов бўлиб ўтди. Парламентга мамлакатдаги 40 сайлов округидан 157 нафар депутат сайланди. Бу қуйи палатага ўтказилган 32-сайлов ҳисобланади. Сайлов натижаларига кўра, бирор-бир партия мутлақ кўпчилик ўринни қўлга кирита олмади.\nИрландия сайлов тизимига эътибор қаратадиган бўлсак, кўплаб ўзига хос жиҳатлар кўзга ташланади. Хусусан, депутатлар пропорционал тизим асосида сайланади. Мамлакатда ташкил этиладиган 40 округдан бир неча номзод сайланиши мумкин. Мисол учун, ўтган сайловларда айрим округлардан бештагача номзод депутатликка сайланди.\nУшбу сайловда қуйи палата депутатлиги учун 551 киши номзодини қўйди. Масалан, Фин Гэл партиясидан энг кўп — 88 номзод кўрсатилди.\nСайловда фақатгина мамлакат ҳудудида муқим истиқомат қилаётган, Ирландия Республикаси фуқаролигига эга бўлган шахслар иштирок этиши белгиланган.\nСайловолди кампаниясига расмий равишда 3 февралда рухсат берилган бўлиб, у 25 февралга қадар давом этди. Ирландия қонунчилигига биноан сайлов куни ташвиқот қилишга рухсат этилмайди. Сайлов кампанияси давомида барча сиёсий партияларнинг оммавий ахборот воситаларида чиқиши учун бир хил шарт-шароит яратилади.\nЎтган сайловда 76 депутатлик ўрни билан етакчилик қилган Фин Гэл партияси жорий сайловда 50 ўринга эга бўлди. Мазкур партияга 2002 йилдан буён Энда Кенни етакчилик қилиб келмоқда. Ўзига хос тарихга эга бўлган ушбу партия 1933 йилда ташкил этилган. Партия асосан консерватизм ва либерализм ғояларини илгари суради. Шунингдек, мамлакатдаги тинчлик ва осойишталикни сақлаш, аҳоли турмуш даражасини ошириш, янги иш ўринлари яратиш масалалари партия сайловолди дастурида алоҳида кўрсатилган.\nМазкур партиянинг кўплаб тузилмалари мамлакат миқёсида фаолият олиб боради. Хусусан, партиянинг ёшлар қаноти Ирландияда катта обрўга эга. Ёшлар қаноти 1976 йилда ташкил этилган. Партиянинг 30 ёшгача бўлган аъзолари ушбу тузилма фаолиятида иштирок этади. Партия ғояларини тарғиб этади, айниқса, сайловолди кампанияларида фаол қатнашади. Ушбу қанот фаолиятида иштирок этган ёшлар кейинчалик партия тизими, умуман, мамлакатдаги муҳим сиёсий жараёнларнинг доимий иштирокчисига айланади.\nҲозир партиянинг 35 минг нафардан ортиқ аъзоси мавжуд. Унинг штаб-квартираси Дублин шаҳрида жойлашган.\nИрландия Республикасидаги йирик сиёсий партиялардан яна бири — бу Фианна Файл ҳисобланади. Ушбу сиёсий партия ҳам узоқ тарихга эга бўлиб, 1926 йилда ташкил этилган. Унинг етакчиси Майкл Мартиндир.\nПартия олдинги сайловда парламентда 20 депутатлик ўрнини эгаллаган бўлса, бу галги сайловда ўз мавқеини анча мустаҳкамлаб олди. Энди уларнинг 44 депутати парламентда фаолият олиб боради.\nМамлакатдаги илғор партиялардан яна бири Шинн Фейн ҳисобланади. Мазкур сиёсий куч 1905 йилда ташкил топган. Партия аъзолари сони ва мамлакатдаги нуфузи жиҳатидан юқоридаги рақобатчиларидан қолишмайди.\nСоциал ғоя тарафдорлари қарашларини ўзида ифода этган партия сайлов натижаларига кўра, 23 депутатлик ўрнига эга бўлди.\nМазкур сиёсий партиянинг сайловолди дастурида аҳолининг кам таъминланган қатлами, меҳнат муҳожирлари, жисмоний имконияти чекланган кишилар манфаатларини муҳофаза қилиш, давлат бюджетининг асосий қисмини ижтимоий соҳага йўналтириш, аҳолининг ҳуқуқий маданиятини ошириш, болалар ҳуқуқларини ҳимоя қилиш ҳамда бепул тиббий хизматни кенгайтириш каби масалалар асосий ўринни эгаллайди.\nУмуман олганда, Ирландия Республикасида 15 дан ортиқ сиёсий партиялар аҳолининг турли қатламлари манфаатлари йўлида курашади. Сайлов натижалари эса фуқаролар уларнинг ғояларини қанчалик қўллаб-қувватлаётганини кўрсатди.


Оқўрдада Шавкат Мирзиёев ва Қосим-Жўмарт Тўқаев тор доирада музокаралар ўтказди - Daryo\n14:12, 06.12.2021 16438\nОқўрдада Шавкат Мирзиёев ва Қосим-Жўмарт Тўқаев тор доирада музокаралар ўтказди\n6 декабрь куни Қозоғистоннинг Оқўрда қароргоҳида Ўзбекистон президенти Шавкат Мирзиёевни расмий кутиб олиш маросими бўлди. Бу ҳақда давлат раҳбарининг матбуот хизмати хабар берди.\nОлий мартабали меҳмон шарафига фахрий қоровул саф тортган. Ўзбекистон ва Қозоғистон давлат мадҳиялари янграган.\nПрезидентлар Шавкат Мирзиёев ва Қосим-Жўмарт Тўқаев фахрий қоровул олдидан ўтиб, расмий делегациялар аъзоларини бир-бирига таништирган, сўнг давлат раҳбарларининг тор доирадаги музокаралари бўлиб ўтган.\nСамимият ва ишонч руҳида ўтган учрашувда етакчилар кўп қиррали Ўзбекистон—Қозоғистон шериклигига доир кенг кўламли масалаларни, шу жумладан, сиёсий, савдо-иқтисодий, маданий-гуманитар соҳалардаги ҳамкорликни кўриб чиққан, халқаро ва минтақа кун тартиби юзасидан фикр алмашган.\nҚозоғистон президенти Шавкат Мирзиёевни ташрифи билан қутлаб, президент сайловида ишончли ғалаба қозонгани билан яна бир бор табриклаган ва келгуси фаолиятига муваффақиятлар тилаб, ушбу учрашувнинг муҳим аҳамиятини алоҳида қайд этган.\n«Сиз Қозоғистонга давлат ташрифи билан келганингиздан жуда мамнунмиз. Ҳамкорликни янги даражага олиб чиқишда ушбу воқеа жуда муҳим. Бугун имзоланадиган ҳужжатлар тўплами шериклигимизга қўшимча суръат бағишлайди. Мамлакатларимиз ҳукуматларига барча саъй-ҳаракатларни қўйилган мақсадларга эришишга қаратиш топшириғини беришга келишиб олдик. Ўйлаймизки, мамлакатларимиз ўртасидаги муносабатлар бутун Марказий Осиё минтақасида барқарорлик ва хавфсизликни таъминлашнинг жиддий омили бўлиб хизмат қилади», — дейди Қозоғистон президенти.\nШавкат Мирзиёев таклиф учун миннатдорлик билдириб, ушбу учрашув Қозоғистон мустақиллигининг 30 йиллиги арафасида ўтаётганини таъкидлаган ҳамда Ўзбекистон халқи номидан биродар қозоқ халқини ушбу қутлуғ сана билан самимий табриклаган, тинчлик-осойишталик, равнақ ва янги зафарлар тилаган.\nБугунги кунда Қосим-Жўмарт Тўқаев раҳбарлигида Қозоғистон биринчи президент – элбоши Нурсултон Назарбоев бошлаган катта бунёдкорлик ишларини давом эттираётгани ва барқарор тараққиёт йўлидан дадил бораётгани таъкидланган.\nЎзбекистон етакчиси икки биродар давлат ўртасидаги дўстлик ва яхши қўшничилик муносабатларининг ривожланиш суръатини мамнуният билан қайд этган.\n«Кейинги йилларда ҳамкорлигимизни мутлақо янгидан ташкил этдик ва бугун қўшма саъй-ҳаракатларимиз ўзининг илк салмоқли натижаларини бераётганининг гувоҳи бўлиб турибмиз. Ўзбекистон ва Қозоғистон – табиий иқтисодий ҳамкорлар. Иқтисодиётларимиз рақобат қилмайди, бир-бирини тўлдириб туради. Ўзаро савдо ортмоқда. Жорий йилда товар айирбошлаш рекорд даража — 4 миллиард долларга етиши кутилмоқда. Автомобильда ва темир йўллари орқали юк ташиш ҳажмлари ошмоқда. Авиақатновлар тўлиқ қайта тикланди, янги йўналишлар очилмоқда.\nЕтакчи корхоналаримиз кооперацияни муваффақиятли кенгайтирмоқда. Кейинги йилларда иқтисодиётнинг деярли барча тармоқларида қўшма корхона ва лойиҳалар сони 6 баробарга ошди», – дейди Шавкат Мирзиёев.\nСавдо-иқтисодий ҳамкорлик ривожланиб бораётгани, бунда икки мамлакат ҳудудлари ва тадбиркорлари ўртасидаги тўғридан-тўғри алоқалар муҳим ўрин тутаётгани алоҳида таъкидланган.\nМаълумот учун, Ўзбекистон президентининг ташрифи арафасида Туркистон шаҳрида бош вазирлар раислигида Ҳукуматлараро комиссия йиғилиши ва Ҳудудлар форуми ўтди. Куни кеча Қозоғистон пойтахтида қўшма бизнес-форум муваффақиятли ўтказилди. Ушу тадбирлар натижасида жами 6 миллиард долларлик келишув ва шартномалар имзоланган.\nКейинги йилларда қўшма корхоналар сони 6 баробарга ошган. Костанайда автомобиль, автобус ва қишлоқ хўжалиги техникасини ишлаб чиқариш йўлга қўйилган. Туркистон ва Чимкентда замонавий тўқимачилик ва маиший техник корхоналари ишга туширилган. Ўзбекистонда қозоғистонлик ҳамкорлар билан биргаликда энергетика, саноат, кимё, озиқ-овқат тармоқлари, қурилиш соҳасида қатор лойиҳалар амалга оширилмоқда.\n«Бугун икки томонлама стратегик шериклигимизни иттифоқчилик муносабатлари даражасига кўтариш тўғрисида тарихий қарор қабул қиламиз. Бу нафақат мамлакатларимиз, балки бутун минтақанинг изчил тараққиёти, барқарорлиги ва равнақи учун улкан аҳамиятга эга бўлади», – дейди Ўзбекистон президенти.\nЕтакчилар минтақа ва халқаро кун тартибининг томонларни қизиқтирган долзарб масалалари юзасидан ҳам фикр алмашган.\nУчрашувда давлат раҳбарлари Ўзбекистон ва Қозоғистон ўртасидаги дўстлик ва яхши қўшничилик муносабатларини янада мустаҳкамлаш борасидаги интилиши қатъий эканини яна бир бор тасдиқлаган.\n07:30, 04.05.2022 93300\n07:30, 11.05.2022 64565\n13:59 Бугун 311\n13:44 Бугун 2599\n13:44 Бугун 705\n13:11 Бугун 371\n22:38, 14.05.2022 62327\n22:30, 15.05.2022 50431


Давлат хизматлари кўрсатадиган почта бўлими очилди (фото) - xabar.uz\nДавлат хизматлари кўрсатадиган почта бўлими очилди...\n04.12.2020 19:14 0 1383\nЯнги очилган почта бўлимида ягона интерактив давлат хизматлари порталидан фойдаланган ҳолда 15 турдаги давлат хизматларидан ҳам фойдаланиш учун барча имкониятлар яратилган.\nЖорий йилнинг 5 октябрь куни Ўзбекистон Республикаси Президенти раҳбарлигида миллий почта тизимини ислоҳ қилиш масаласи бўйича йиғилиш ўтказилган эди. Ушбу йиғилиш жараёнида бир қатор топшириқ ва вазифалар берилган бўлиб, шулардан бири почта алоқаси объектларида давлат хизматлари кўрсатилишини йўлга қўйишни ташкил этиш топширилган.\nШу боис ҳудудларда яшовчи аҳолига давлат хизматларидан фойдаланиш имкониятини тақдим этиш катта аҳамиятга эгадир. Бугунги кунда давлат хизматларини кўрсатиш асосан вилоят ва туман марказларида йўлга қўйилган бўлиб, туманларнинг чекка ҳудудларида яшовчи аҳоли давлат хизматларидан фойдаланиш учун узоқ масофаларни босиб ўтишга мажбур бўлмоқда. Бу каби ноқулайликларни бартараф этиш учун ушбу хизматларни почта алоқаси бўлимларида йўлга қўйиш орқали аҳоли ўзига яқин бўлган почта алоқаси бўлимларига бориб давлат хизматларидан фойдаланиш имкониятига эга бўлади.\nШундан келиб чиқиб, Электрон ҳукумат лойиҳаларини бошқариш маркази мутахассислари жойларга чиқиб, почта операторларини электрон давлат хизматларини кўрсатиш бўйича ўқитишаётгани хабар қилинганди.\nБугун, 4 декабр куни Тошкент вилояти, Тошкент тумани «Кўктерак» МФЙ ҳудудида «Ўзбекистон почтаси» АЖнинг Тошкент филиалига қарашли «Кўктерак» почта алоқаси бўлими биносининг тантанали очилиш маросими бўлиб ўтди. Мазкур бинода аҳолига барча турдаги почта хизматлари билан бирга Ягона интерактив давлат хизматлари порталидан фойдаланган ҳолда 15 турдаги давлат хизматларидан ҳам фойдаланишлари учун барча имкониятлар яратилган.\nЭндиликда «Кўктерак» МФЙ ҳудудида яшовчи юртдошларимиз туман марказига келмасдан туриб СТИРни аниқлаш, юридик ва жисмоний шаҳслар ҳамда якка тартибдаги тадбиркорларнинг солиқдан қарзи мавжуд эмаслиги тўғрисида маълумотнома, судланганлик ҳақида маълумотнома бериш, манзил-маълумот ахборотларини тақдим этиш, ФХДЁ органлари томонидан архив ҳужжатларини бериш, фуқароларни пенсия тизимида ҳисобга қўйиш, фуқароларнинг руҳий касалликлар бўйича диспансер ҳисобида туриши ёки турмаслиги тўғрисидаги маълумотнома бериш, фуқароларнинг наркология диспансери ҳисобида туриши ёки турмаслиги тўғрисида маълумотнома бериш, болаларни давлат мактабгача таълим муассасаларига қабул қилиш, фуқароларнинг номида шахсий уй-жойи борлиги ёки йўқлиги тўғрисида маълумотнома, туғилганлик ҳақида маълумотнома олиш, ўлим ҳолатини рўйхатга олинганлиги ҳақида маълумотнома олиш каби хизматларни мазкур почта алоқаси бўлимининг малакали мутахассислари кўмагида олишлари мумкин.\nЭлектрон ҳукумат давлат хизматлари Ўзбекистон почтаси почта


13 Октябрь 2020 10:03\nNUR-SULTAN. Kazinform – «Nur Otan» партияси раиси Нурсултон Назарбоев Бауржан Байбекни қабул қилди. Бу ҳақида Kazinform elbasy.kz сайтига асосланиб хабар беради.\nУчрашувда яқинда ўтказилган праймериз натижалари муҳокама қилинди.\nПартия раисининг биринчи ўринбосарининг сўзларига кўра, овоз беришда партия аъзоларининг 84,2 фоизи қатнашган. Уларнинг 88 фоизи онлайн тарзда овоз берган. Рўйхатга олинган 10073 номзодларнинг 36 фоиздан кўпи аёллар, 29 фоизини 35 ёшгача ёшлар ташкил этган. Партияларнинг ички танлови натижасида 20 мингдан ортиқ таклифлар тўпланди. Улар орасида уй-жой муносабатлари ва уй-жой коммунал хўжалиги, инфратузилма ва транспорт, таълим ва соғлиқни сақлаш соҳаларида таклифлар мавжуд.\nНурсултон Назарбоев праймериз партиялар сафини янгилашга имкон берадиган ва зарур давомийликни сақлаб турадиган ҳақиқий ижтимоий кўтарувчига айланганини таъкидлади.\n«Бу бир қатор одамлар иштирок этган кенг кўламли партия тадбирига айланди. Биз буни биринчи марта ўтказмоқдамиз. Партия ҳал қилиниши керак бўлган кўплаб таклиф ва муаммоларни кўтарган. «Nur Otan» – бу ҳақиқий ишлар партиясидир. Биз қабул қилган дастурлар амалга оширилиши керак»,- деди Елбасы.\nҚозоғистоннинг Биринчи Президенти партиянинг Сайловолди дастури лойиҳасига ҳам тўхталиб ўтди.\n«Биз сиёсий кенгаш бюросида республика сайловолди дастури лойиҳасини муҳокама қилдик. Мавжуд қийин вазиятни ҳисобга олган ҳолда дастур бизнинг мақсад ва вазифаларимизни белгилаб беради. Ушбу ишда партиянинг барча аъзолари иштирок этади. Чунки буларнинг барчаси аҳоли фаровонлигини оширишга қаратилган. Сайлов олдидан берган барча ваъдаларимизни бажариш учун барча саъй-ҳаракатларимизни қилишимиз керак», - деди партия Раиси.\nУчрашув давомида Елбасы партияга «Birgemiz» жамғармаси билан биргаликда мамлакатимиздаги яна 100 минг кам таъминланган оилаларга 50 минг тенге миқдорида қўшимча тўловларни ташкил этишни топширди.\n«Партиянинг марказий аппарати ва активларимиз кенг миқёсда ишлади. Мен уларга меҳнатлари учун миннатдорчилик билдираман. Ҳали кўп ишлар бор. Биз мамлакат манфаати учун ишлашда давом этишимиз керак», - деди Қозоғистоннинг Биринчи Президенти.\nКалит сўзлар: Ижтимоий ёрдам, Қабул,\n3800 кам таъминланган оилаларнинг болалари компьютер билан таъминланди


Китоб тақдимотига марҳамат! - Уч илдиз\nҲурматли адабиёт шинавандалари ва гўзал шеърият ошинолари!\nСизларни 2017 йил 9 ноябрь куни соат 14-30 да “Китоблар олами” савдо мажмуасида ўзбек шеъриятида ўз овози, ўз ўрнига эга бўлган эл ардоғидаги севимли шоирамиз ЗУЛФИЯ МЎМИНОВАнинг “Аёлга гул беринг” деб номланган шеърий тўпламинининг тақдимотига таклиф этамиз!\nЭслатиб ўтамиз: шоиранинг ушбу “Аёлга гул беринг” номли шеърий тўплами жорий йилда “Энг улуғ, энг азиз” кўрик-танловининг республика босқичида биринчи ўринга лойиқ деб топилган эди!\nШунингдек, ушбу тўпламга кирган барча шеърлар 14 та йирик мамлакат нашрларида турли тилларда чоп этилиши билан бирга, АҚШнинг “Амазон” нашриётида “Аёлни енгиб бўлмайди” номи билан инглиз тилида ҳам нашр этилган.\nШоиранинг бугунгача «Ватан ташлаб кетмайди» (1988) «Бешикларни асрагин, дунё» (1988), «Ёнаётган аёл» (1993), «Азизим, бахтиёрим» (1997), «Қудратли юртим», «Биринчи ўқитувчим», «Самога сочилган юлдузлар», «Аёлга гул беринг, саодат беринг» каби ўндан ортиқ шеърий тўпламлари чоп этилган бўлиб, аллақачон ўз мухлисларига эга бўлган.\nЎзбекистон Ёзувчилар уюшмаси аъзоси, шоира ЗУЛФИЯ МЎМИНОВА «Дўстлик» ордени билан тақдирланган.\n“Аёлга гул беринг” номли китоб тақдимотига адабиётшунос ва тилшунос олимлар, ёзувчи ва шоиралар, адабий танқидчи ва таржимонлар, кино ва театр актёрлари, таниқли санъаткорлар ҳамда Оммавий ахборот вакиллари, ношир ва журналистлар иштирок этадилар.\nАзиз дўстлар! Сизларни ушбу тақдимотга яна бир бор таклиф этамиз ва кутамиз!\nМанзил: “Китоблар олами” савдо мажмуаси(мўлжал, Дархон, Эски Консерватория рўпарасида)\nNext story Иқтисодиёт факультетида Ижодий гуруҳ ташкил этилди\nPrevious story Matematika fakultetida Ijodiy guruh tashkil etildi


Паст Дарғомда кўча юзидаги соғлом дарахтлар кесилди — Мораторий нега инкор этиляпти?\nСамарқанд вилояти Паст Дарғом тумани марказида жойлашган кўча юзидаги кўп йиллик дарахтлар кесиб ташланаётгани ҳақида таҳририятимизга мурожаат келиб тушди. Аниқроғи, дарахт кесишга мораторий жорий этилганидан бохабар ва бефарқ бўлмаган фуқаролар вазиятнинг фотосуратларини жўнатишди.\nБиз — Kun.uz мухбирлари воқеани ўрганиш учун зудлик билан Паст Дарғом туманига йўл олдик.\nТуман ички ишлар бўлими капитал таъмирланаётган экан. Ички ишлар бўлимининг ҳудудидан ташқарида дарахтлар кесилганига гувоҳ бўлдик.\nТез орада туман экология ва атроф-муҳитни муҳофаза қилиш инспекцияси ходимлари ҳам етиб келишди. Дарахт кесиш ҳақида ҳужжат сўрашди. Туман ИИБ хўжалик ишлари мудири Воҳид Рўзиев «ягона дарча»га мурожаат қилиб, дарахт кесиш учун рухсат олинганини айтди.\nБироздан сўнг В.Рўзиев рухсатномани ҳам келтириб кўрсатди. Бироқ унда туман ИББ ҳудудидаги иккита арча ва қуриган ўрикни кесишга рухсатнома берилган экан.\nАйни биз устига борган ҳолатда эса туман ободонлаштириш бошқармаси тасарруфида бўлган ҳудудида дарахтлар кесилаётган эди.\nТуман экология ва атроф-муҳитни муҳофаза қилиш инспекцияси бош мутахассиси Жасур Негматов республикада бу борада мораторий жорий қилингани, дарахтларни кесиш мумкин эмаслиги ва бу хатти-ҳаракат жавобгарлик келтириб чиқариши ҳақида тушунча берди.\nКейин аниқлашимизча, нарироқда — туман молия бўлими қаршисидаги кўчада ҳам дарахтлар кесилган экан. Кимдир халақит берган чоғи, битта дарахтга арранинг тиғи ботирилган, лекин кесилмасдан қолиб кетибди.\nБизга маълум қилишларича, туман ободонлаштириш бўлимида ишловчи «Саша» исмли шахс бу дарахтларни кесишга бош-қош бўлган. Қолган тўнкаларидан дарахтларнинг барчаси соғлом бўлгани кўриниб турибди.\nТумандаги мутасаддилар республикада дарахт кесишга мораторий жорий қилинганидан хабардорми ёки йўқ? Ё республика миқёсида чиқарилаётган норматив ҳужжатларга беписандликми бу?\nЭнди қаранг: Воқеа туман ИИБнинг олдгинасида содир бўляпти. Ким бу ҳуқуқбузарликни содир этгани аниқланиб, айбдорлар қонунда белгиланганидек жазоланармикан?\nЭнг қизиғи — биз вазиятни тасвирга олиб, таҳририятга етиб келганимизда содир бўлган. Кимнингдир буйруғи билан дарахтларнинг тўнкаси экскаватор ёрдамида қўпориб ташлашга киришилган.\nБу ҳаракатдан мурод нима? Изларни йўқотишми ёки… Чунки аввал ҳам Паст Дарғомда йўл четидаги арчалар кесиб ташланганига гувоҳ бўлган эдик. Ўтган сафар айбдорларга бирор чора кўрилгани ҳақида хабарсиз қолдик.\nХўш, мазкур ҳолатда ўзи дарахтларни кесишга ким рухсат берган? Рухсат берилмаган, ўзбошимчалик билан амалга оширилган бўлса бу ҳуқуқбузарликка бирор чора кўриладими ёки йўқми?\nХўш, ёпиғлиқ қозон яна ёпиғлигича қолиб кетаверадими? Биз вилоятдаги мутасаддилардан бу борада жавоб кутиб қоламиз.\nШуҳрат ШОКИРЖОНОВ, Фахриддин ҲОТАМОВ (тасвирчи),\n11:38 / 13.12.2019\nХонадондаги темир сейфдан қарийб 7 000 долларни ўғирлаб кетган шахс ушланди\nПаст Дарғомда МИБга тўсқинлик қилганларга қонуний жазо берилади, етказилган зарар ундирилади\nМИБ Самарқанд вилоят бошқармаси Паст Дарғом туман бўлимининг собиқ бошлиғи бўйича расмий муносабат билдирди


Газпром: 24 июлгача бензин олиб келинади | ҚИРҒИЗИСТОН ЯНГИЛИКЛАРИ\nГазпром: 24 июлгача бензин олиб келинади\n«Газпром нефть Азия» ширкатидан олинган хабарларга кўра, Қирғизистонга юқори октанли ёнилғининг кейинги дафъаси жорий ҳафта охиригача олиб келинади. Айни кунларда кўпчилик ёнилғи қуйиш шаҳобчаларида Аи-92 ва Аи-98 туридаги бензин умуман йўқ, борларида эса ҳар бир ҳайдовчига 10 литрдан ошиқ бензин сотиш таъқиқланган.\n«Газпром нефть Азия» ширкати ходими Ольга Волосатих Kloop.kgга берган интервьюсида Қирғизистонга юқори октанли бензиннинг кейинги дафъаси жорий ҳафта охирига олиб келинишини билдирди.\n«Жумъа кунгача катта партияда ёнилғи олиб келиш ниятидамиз», —деди Волосатих.\nАйни кунларда кўпчилик ёнилғи қуйиш шаҳобчаларида Аи-92 ва Аи-98 маркаларидаги бензиннинг сотилиши тўхтатилган. Айни пайтда, заҳирасида мазкур маркадаги бензин қолган ширкатларда ҳар бир ҳайдовчига 10 литрдан кўп бўлмаган чеклов билан бензин сотмоқда.\nВолосатихнинг сўзларига кўра, мазкур чекловлар барча ҳайдовчиларни ёнилғи билан таъминлаш учун жорий қилинган.\nУнинг айтишича, аксарият автомобиллар учун ишлатилувчи юқори октанли ёнилғига бўлган тақчиллик Россия ҳукуматининг Қирғизистонга ёнилғининг сотилишига таъқиқ қўйгани билан боғлиқ.\n«Шымкентнефтеоргсинтез» очиқ ҳиссадорлик жамияти [«ШНОС»] ходими Kloop.kgга берган интервьюсида ширкатнинг шаҳобчаларида «сотув учун умуман ёнилғи йўқ»лигини билдирди.\nУнинг сўзларига кўра, юқори октанли ёнилғи фақат ширкатнинг махсус талонига эга бўлган харидорлар учун сотилмоқда.\nМазкур ширкат матбуот хизмати ходими ҳам бензин тақчиллиги Россиянинг ёқилғига қўйган таъқиқларига боғлиқлигини таъкидлади.\n«БНК» [«Бишкекская нефтяная компания»] ёпиқ ҳиссадорлик жамияти ходимлари мазкур муаммони шарҳлашдан бош тортдилар.\nБир неча кун ичида «ШНОС» ва «БНК» ёнилғи қуйиш шаҳобчаларида юқори октанли бензин қиймати ўртача уч сомга кўтарилиб, бир литр бензин нархи 41 сомга етди.\nБироқ, «Газпром» шаҳобчаларида эса Аи-92 ва Аи-98 туридаги бензин ўртача бир сомга қимматлаган.\nАйни пайтда «Газпром» бензин қуйиш шаҳобчаларида бир литр Аи-92 туридаги бензин бахоси 34,30 сомни ташкил қилмоқда.\nАввалги мақолаЭлектр энергияси учун 2000 - 3000 сўм қарз ёндирилган уй эгалари учун тушунарсиз\nНавбатдаги мақолаБаткен вилоятида зилзила: қурбонлар ва вайронагарчиликлар йўқ


23 октябр 2018, Тошкент вақти: 04:35\nЖалолободлик ҳуқуқ фаоли Азимжон Асқаров.\nБМТнинг инсон ҳуқуқлари бўйича экспертлари қирғиз расмийларини умрбод қамоққа ҳукм қилинган ҳуқуқ фаоли Азимжон Асқаровни тез орада озод қилиб, унга нисбатан чиқарилган суд ҳукмини бекор қилишга чақирди. Маҳаллий ҳуқуқ фаоллари Қирғизистон сиёсий ва фуқаровий ҳуқуқлар конвенциясини имзолагани сабабли мазкур чақириқни қарор сифатида бажаришга мажбур эканини айтмоқдалар.\nБирлашган Миллатлар Ташкилотининг инсон ҳуқуқлари қўмитаси 2010 йилги Ўш воқеаларида айбланиб, умрбод қамоқ жазосига ҳукм қилинган ҳуқуқ фаоли Азимжон Асқаровнинг арзини шу йилнинг 31 март куни Женевада кўриб чиққан ва қарор қабул қилган. Қўмита бу борадаги қарорини 21 апрель куни очиқлади.\nБМТнинг 18 нафар мустақил экспертдан иборат қўмитаси Қирғизистон Асқаровга нисбатан ҳаракатларида ўзи имзолаган фуқаровий ва сиёсий ҳуқуқлар тўғрисидаги халқаро конвенциянинг бир неча шартини бузганини аниқлаган.\nҚўмита матбуот хизмати вакили Лиз Тросселга кўра, Асқаровнинг озодликка чиқиши учун асослар қуйидагилардир:\n- БМТнинг инсон ҳуқуқлари қўмитаси Қирғизистонда қамоқда сақланаётган сиёсий фаол ва журналист Азимжон Асқаровни озод қилишга чақирди. Чунки у ноқонуний қўлга олиниб, ҳибсхонада чидаб бўлмас шароитда тутилгани, қийноқ ва аёвсиз муомалага дучор бўлгани учун маҳкамада ўзини ҳимоя қилишга унда етарли ҳозирлик кўра олиш имкони бўлмаган, - дейди Лиз Троссел.\nБМТ баёнотида Асқаров Бозорқўрғонда 10 йил мобайнида милиция ва прокуратура томонидан инсон ҳуқуқлари поймол қилинганини исботлаб келгани ҳам айтилади.\nАзимжон Асқаров 2010 йилнинг 15 июнида Қирғизистон жанубидаги миллатлараро низога алоқадорликда гумонланиб, ҳибсга олинган. У миллатлараро низо қўзғаганлик ҳамда тартибсизлик чоғида милиция зобитини ўлдиришда иштирок этганликда айбланиб, умрбод қамоқ жазосига ҳукм қилинган.\nБМТ инсон ҳуқуқлари қўмитаси судланувчининг арзини кўриб чиқиб, унга нисбатан айблов далиллари ноқонуний йиғилган, деган хулосага келган. Қирғизистонлик таниқли ҳуқуқ фаоли Азиза Абдурасулова Бишкек БМТ қўмитаси тавсиясини эътиборга олишга мажбур, деган фикрда.\n- Бу оддий чақириқ ёки тавсия эмас. БМТнинг инсон ҳуқуқлари қўмитаси бу бўйича 17 варақдан иборат қарор қабул қилди. Қўмитага индивидуал шикоят юборилган. Бу борада тегишли ҳужжатларнинг барчаси ўрганиб чиқилиб, шу асосда қарор чиқарилган. Бу қарор тавсия ўлароқ тақдим этилгани билан у мажбурий равишда бажарилиши керак. Қирғизистон ўзи имзолаган конвенция бўйича мажбуриятини бажаришдан бош тортиб, Асқаровни қамоқдан озод қилмаса, ёши 65 га чиқиб, соғлиғи ёмон бўлиб турган бир пайтда у билан бирор фожеа юз бергудек бўлса, “Қарор мавжудлигига қарамай, Қирғизистон ҳуқуқ фаолини ўлимгача олиб бориб, мажбуриятини бажармади” деган қора доғ тушади, - дейди Азиза Абдурасулова.\nЭндиликда, халқаро ҳуқуқ меъёрларига мувофиқ, БМТ инсон ҳуқуқлари қўмитаси Асқаров иши юзасидан ўз қарорини Қирғизистон Бош прокуратураси ва Олий судига юборади.\nБу орада Қирғизистон Бош прокуратураси мулозими Нурлан Тағаев қўмита хулосаси ҳали уларга келмаганини, келганидан сўнггина унга расмий жавоб қайтарилишини билдирди:\n- Охирги марта бу ишга Олий суд нуқта қўйган эмасми... Олий суд қарори янги ҳолатлар юзага чиқмаса, қайта кўриб чиқилмайди. Шундай вазият бўлса, у ҳолда уни ўша суднинг ўзигина кўриб чиқади. Агар БМТ қарори бизга келиб тушса, унда келтирилган важларни албатта кўриб чиқамиз. Шунга яраша расмий жавоб бўлади. Ҳозирча мазкур қарор бизга келгани йўқ, - дейди Нурлан Тағаев.\nБМТ инсон ҳуқуқлари қўмитаси Асқаров ишини Фуқаровий ва сиёсий ҳуқуқлар тўғрисидаги халқаро пактга тиркалган Биринчи факультатив баённома доирасида қараб чиққан. Бу ҳужжат қўмитага индивидуал шикоятларни қараб чиқиш учун хос ваколат беради. Қирғизистон мазкур халқаро конвенцияни имзолаш орқали унинг қарорларини бажариш мажбуриятини зиммасига олган.\nБМТ инсон ҳуқуқлари қўмитаси халқаро битимларнинг давлатлар томонидан бажарилишини ҳам назорат қилади.


21:25 / 01.09.2018 | Boburbek | 1034\nАссалому алайкум! Ҳурматли Узтозлар, биз Рассиядан Ўзбекистонга пул жўнатиб берувчилар орқали пул жўнатамиз. Мени доим бир савол қийнайди шу жўнатиш масаласи бўйича. Шуни сизлардан сўраб олсам деган эдим. Саволим : - Айтайлик, бугун Россия марказий банки доллар курсини 60 рубл деб эълон қилди. Бизга курс мақул келиб қолса переводчикни чақирамиз. У шу чиққан янги курсига 40 копейка қўшиб бизга 60.40 дан перевод қилиб беради. Бу ерда уни 20-копейка расходи 20 копейка ҳизмати бўлябди. Шу аснода биз 5 минг, 10 минг доллар пул жўнатамиз. Базида эса пул роса керак бўлиб қолса, қарзга оламиз ва 2-3 кун ичида қарзимизни ўша олган кунимиздаги курсимиз бўйича ёпиб берамиз. Яна 2-варянти қарзга пул оладиган бўлсак қарз берадиган кунимиздаги курсга қараб биздан (ўша 40-50 копейкасини қўшган ҳолатда) пулини олади. Ҳурматли, Устозлар, айтингларчи бизни қилаётган ишимиз шариатимизга тўғри келадми?\n- Ва алайкум ассалом! Пулни Ўзбекистонга етказиш бу етказиб берувчини ижарага олиш ҳисобланади. Бунинг учун у ҳақ олиши жоиз, у пулни ўзининг бошқа пулларига аралаштириб юборса зиммасига тўлаш керак бўлиб қолган қарз бўлиб қолади. Олган миқдоричасини етказиб бериш вожиб бўлади. Қайси пулда қанча қарз олсангиз айни ўшанчасини қайтаришингиз зиммангизга вожиб. Устига қўшиб беришингиз рибо бўлиб қолади. Ундан тавба қилиш керак. Валлоҳу аълам!


Тушда илон чакса нима булади туш табири\nVatanda.Com » Туш табири » Тушда илон чакса нима булади\nТушда илон чақиб олиши, бу яхшимас. Шундай деб кўпгина туш таъбирларида айтилади, неча йиллик малакадан келиб чиқиб. Ҳар бир тушда қўрқиш ва эҳтиёт бўлиш керак эмас, биринчи аниқ тахлил қилиб таъбир қилиш керак.\nТушда илон чақиши\nШу билан бирга бундай туш кўришлар шуни билдирадики, явин танишлар доирасида, сизни оилавий ва иш жойингизда уриш бўлсин деб роса харакат қилади. Агар тушда илон чақиб олса, бу шундай белгидир, этиборга олмаслик керакмас.\nОдамларга эътиборлироқ бўлишингиз керак, асосан кўп ёнизда юрганларга: улардан бири сиз билгандек эмас. Тушда илончақиши нимага киради, чақандан кейин ўлсаа? Бу яхшилик белгиси. Бу душманларингизни сизга қилмоқ бўлган ёмонлиги амалга ошира олмайди.\nБу тиш яна яқинларингиз ичида ёмон ғийбатлар қилиб юрибди, бу эса одамлар тўғри қабул қилишмоқда. Замонавий туш таъбирларида илон қайси аъни чаққанига қараб таъбир қилинади.\nАстромеридиана туш таъбирда\nНимаг тушга ион чақиши киради? Астромеридиана шундай таъбир қилади, сизни атрофингизда иккиюзламачи инсон бор, ундан кўнгилсизликлар кутинг. Сизни огоҳлантиради ўша инсонни топиб, тезроқ ўзингиздан узоқлаштиринг\nМорфея туш таъбиридаТушда ион тишлаб олса, ўнгингизда ёлғон, касаллик ёки хиёнат. Га бош бўласиз. Илон тишлаши, сиз оғриқ сезаяпсиз. Баъзида илон бошқани чаққанини кўриш, бу сиз ўзингиз ёлғон тўқийсиз. Бундан кейин каттиқ афсусланасиз.\nТушда катта илон тушласа –йўқотилган имконият, қайтариш кийин бўлади\nТушда илон корса


Тошкент шаҳри. Республика Гидрометеорология марказининг хабар беришича, 21 сентябрь куни пойтахтда ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 14-16 даража илиқ, кундузи 35-37 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 31-36 даража иссиқ бўлади.\nБухоро ва Навоий вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 31-36 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 33-38 даража иссиқ бўлади.\nҚашқадарё ва Сурхондарё вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 12-17 даража илиқ, кундузи 33-38 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17 даража илиқ, кундузи 31-36 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 9-14 даража илиқ, кундузи 25-30 даража иссиқ бўлади.


"Қўқон-1912": Учинчи назорат учпашуви олдидан - Спорт UZ - Скачать музыку бесплатно новинки музыки 2016-2017\n"Қўқон-1912": Учинчи назорат учпашуви олдидан\nБугун жамоамизнинг иккинчи йиғини бошланганига 13 кун бўлди. Бу давр оралиғида “Қўқон-1912” жамоаси иккита назорат учрашувини ўтказди. Битта ўйинда мағлубиятга учраган бўлсак, битта баҳсда ғалаба қозондик. Эртага эса Тошкентдаги йиғин чоғидаги учинчи ўртоқлик учрашувида майдонга тушамиз. Бу галги рақибимиз – “Бухоро”. Ўтган йили мўъжиза кўрсатган бухороликлар янги мавсум арафасида таркибни кучайтиришга жиддий эътибор қаратишмоқда. Ўз навбатида жамоамиз ҳам 2016 йилги Ўзбекистон чемпионатида муносиб иштирок этиш мақсадида тайёргарликка зўр беришмоқда. Кеча Мурод Исмоилов бошчилигидаги мураббийлар штаби икки маҳал машғулот ўтказишди. Таркибда ҳозирча ўзгаришлар йўқ. Ғайрат Ҳасанов, Зокир Қорқулов, Илдар Маматказин каби футболчилар машғулотларда иштирок этишмоқда. “Қўқон-1912” ҳамда “Бухоро” Олий лигада 20 бора тўқнаш келишган. Шулардан 8 тасида қўқонликлар ғолиб бўлишган, 2 та ўйинда ғолиб аниқланмаган. “Бухоро” ҳозирга қадар бу рақибни 10 марта мағлуб этган. Тўплар нисбати “Бухоро” фойдасига 40:30 ни ташкил қилмоқда. Ўзаро ўинларда “Бухоро” 32, “Қўқон-1912” эса 26 очкони қўлга киритган. Навбатдаги учрашувда вакилларимизга омад тилаб қоламиз. Категория: Спорт UZ Нашли ошибку?


Ўзбекистонда 101 ёшли уруш фахрийси коронавирусдан соғайди - YANGILIK .RU yangilik.ru\nШу йилнинг 20 апрель куни Зангиота 2-сон юқумли касалликлар шифохонасига 1920 йилда туғилган оққўрғонлик уруш ва меҳнат фахрийси, фуқаро Ф.Н. оғир аҳволда олиб келинди. Яқинлари билан ўтказилган суҳбатдан шу нарса аён бўлдики, беморда сўнги 4 кун давомида касаллик белгилари – йўтал, тана, айниқса оёқ-қўлларнинг қақшаб оғриши, тана ҳароратини фебрил даражагача ошиши, чарчоқ, ҳолсизлик, нафас олишнинг қийинлашуви, ҳансираш, юрак уришининг тезлашиши, иштаҳасизлик белгилари кузатилиб, сўнги икки кунда бу белгилар янада кучайиб борган. Беморда ўтказилган ПЗР тести натижалари мусбат чиққан, рентген текширувларида ўпканинг сурункали обструктив бронхоэктатик касаллиги, пневмосклероз ҳамда ўнг томонлама зотилжам аниқланган.\nУйда беморнинг аҳволи оғирлашиб боргани сабабли Зангиота 2-сон юқумли касалликлар шифохонасига мурожаат қилган. Қабул бўлимида бемор МСКТ текширувидан ўтказилганда, ўпка тўқимасининг зарарланиши билан “икки томонлама вирус этиологияли интерстициал зотилжам” ташхиси қўйилиб, бемордан “COVID-19” инфекциясига экспресс-тест олинган. Тест натижаси унда коронавирус инфекцияси билан зарарланиш борлигини тасдиқлаган. Шундан сўнг беморга зудлик билан даво чораларини кўриш мақсадида у бўлимга ётқизилган.\nБўлимда беморнинг ёши улуғлиги инобатга олиниб, тезда биринчи ёрдам кўрсатилган ҳамда белгиланган халқаро стандартлар бўйича текширув ва даво муолажалари бошлаб юборилган. Беморнинг аҳволи оғир бўлишига қарамай, билимли, юқори малакали ҳамда ўз касбининг фидойилари бўлган шифокорларимизнинг саъй-ҳаракатлари, ўз вақтида ва тўғри ўтказилган текширув ва даво муолажалари аста-секин ўз натижасини кўрсатиб, отахоннинг аҳволи кундан кунга яхшиланиб борди. Даво муолажаларини мустаҳкамлаш мақсадида бир қатор тор соҳа мутахассислари – инфекционист, пульмонолог, кардиолог, неврологлар ҳам жалб қилинди.\nШундай қилиб, мамлакатимизда касалликка қарши тўғри даво муолажалари қўлланилаётгани, давлатимиз томонидан зарур дори воситалари, лаборатор ва тиббий текширув усукуналари билан тўлиқ таъминлангани ҳамда шифокорларимизнинг тўғри танланган тизимли муолажалари сабаб 101 ёшли бемор отахон коронавирусдан буткул соғайиб, ўз уйига рухсат берилди.\n— 1940 йил ўз аскарлик бурчимни адо этиш учун ҳарбий хизматга чақирилиб, 1945 йил Иккинчи жаҳон урушидан ғалаба билан қайтгандим, — дейди отахон. — Урушдан сўнг кўп қийинчиликларни бошимдан ўтказдим. Шукрки, Яратган мана шундай гўзал кунларга етказди. Илоҳим, бугунги фаровон ҳаётимизга, юртимиздаги тинчликка ҳеч қачон кўз тегмасин. Мени меҳр ва эътибор билан даволаб, оёққа тургизган шифокор ва ҳамширалардан мингдан-минг миннатдорман. Барака топишсин!\nТаъкидлаш жоизки, 101 ёшли отахон каби кунига юзлаб коронавирусга чалинган, аҳволи оғир ва ўта оғир бўлган беморлар шифокорларимизнинг фидойилиги сабаб соғайиб, ўз уйларига қайтмоқда.\nФарғонада қонунга хилоф равишда қиморхона ташкил қилган шахс ушланди


Гулнора Каримовага нисбатан янги жиноий иш очилди. — Minbar\nГулнора Каримовага нисбатан янги жиноий иш очилди.\n19 авг 20:02 1 дақиқада ўқийсиз Мавзулар\nБиринчи президент Ислом Каримовнинг тўнғич қизи Гулнора Каримовага нисбатан янги жиноий иш очилди.\nБу гал Бош прокуратура Гулнора Каримовани давлат мулкини талон-торож қилиш, Ўзбекистон Республикаси манфаатларига зид битимлар тузиш ҳамда ўзгаларнинг жуда кўп миқдордаги мулкини товламачилик йўли билан қўлга киритишда айбламоқда.\nБош прокуратуранинг айтишича, Гулнора Каримова бир гуруҳ шахслар билан тил бириктирган ҳолда, «Қувасойцемент» ва «Бекободцемент» АЖларининг давлатга тегишли бўлган акцияларини арзонлаштирилган нархларда сотиб олган ва чет эл тадбиркорларига сотиб юборган. Кейинчалик Ислом Каримовнинг тўнғич қизи ушбу чет элликларнинг ноқонуний фаолиятига раҳнамолик қилиб, республика манфаатларига жуда кўп миқдорда зарар етказган.\nАввалроқ Гулнора Каримованинг қизи Имон Instagram мессенжеридаги саҳифасида Зангиота аёллар қамоқхонасида қамоқ жазосини ўтаётган Гулнора Каримова устидан “яна бир нолегал суд режалаштирилаётганини” айтган.\nИмон Каримова бу хабарни “ҳукумат ва прокуратурадаги ўз манбалари”га таяниб хабар берган.\nБироқ, Имон Каримова онасига нисбатан қандай айблов илгари сурилаётгани ҳақида ҳеч нарса демаган.


Президент пенсия ва нафақаларни 10 фоизга ошириш тўғрисидаги фармонга имзо чекди - Hidoyat.uz\nАсосий саҳифа Янгиликлар Ўзбекистон янгиликлари Президент пенсия ва нафақаларни 10 фоизга ошириш тўғрисидаги фармонга имзо чекди\nЧоп этилди Iyul 31, 2020 Президент пенсия ва нафақаларни 10 фоизга ошириш тўғрисидаги фармонга имзо чекдиda fikr bildirishni o'chirish\nЎзбекистон Республикаси Президенти Шавкат Мирзиёев «Коронавирус пандемияси даврида ижтимоий ҳимояга ва ёрдамга муҳтож аҳоли қатламларини моддий қўллаб-қувватлашга доир қўшимча чора-тадбирлар тўғрисида»ги фармонни имзоланди.\nУнга кўра, 2020 йил 1 сентябрдан пенсия ва нафақалар миқдори 1,1 баробар оширилади.\nПенсияни ҳисоблашнинг базавий миқдори – ойига 262 470 сўм этиб белгиланди. Бунда ўртача пенсия миқдори 764 минг сўмдан 841 минг сўмгача ошади.\n– энг кам ёшга доир пенсиялар – ойига 513 350 сўм;\n– зарур иш стажи (7 йил)га эга бўлмаган 37,5 минг нафар кекса ёшдаги фуқароларга бериладиган нафақа – ойига 315 030 сўм.\nПандемия даврида бу нима беради?\n2,8 млн кексалар, 687 минг нафар ногиронлиги бўлган шахслар, 210 мингдан ортиқ боқувчисини йўқотган шахслар моддий қўллаб-қувватланади\nАҳолини ижтимоий қўллаб-қувватлаш харажатларига 2020 йил охиригача бюджетдан қўшимча 2,5 трлн. сўм йўналтирилади.


Одил Аҳмедов: Миржалол Қосимов қаттиққўл ва талабчан мураббий » Ўзбекистон янгиликлари – Zamin.uz\n28-02-2015 | 17:36\nZAMIN.UZ / Спорт / 28 Феврал 2015 года726\nОдил Аҳмедов: Миржалол Қосимов қаттиққўл ва талабчан мураббий\nЎзбекистон миллий терма жамоаси ва "Краснодар" клуби ярим ҳимоячиси Одил Аҳмедов Россиянинг "Спорт Экспресс" нашрига берган интервьюси чоғида, миллий терма жамоа бош мураббийи, Осиё кубоги ва мундиал ҳақида ўз фикрларини билдириб ўтди.– Ўзбекистон терма жамоасини "Алания" таркибида Россия чемпиони бўлган, бизга яхши таниш Миржалол Қосимов бошқармоқда. У қандай мураббий?– Қосимов жуда қаттиққўл ва талабчан. У Ўзбекистонда катта нуфузга эга.– Нима учун Осиёнинг икки карра энг яхши ўйинчиси, ўзбек футболининг яна бир юлдузи – Сервер Жепаров Россияга келмайди?– Менимча, Сервер Осиёда ўйнашни истайди. У қишда Кореядаги учинчи клубига ўтди. Икки йил Саудия Арабистонида ўйнади. Умуман, бизда ҳамма футболчилар ҳам Европа ва Россияда ўйнашни хоҳлайвермайди. Бундан ташқари, Осиёда жуда яхши ҳақ тўлашади.– Яқинда Австралияда Осиё кубоги якунланди. Айтингчи, мусобақа қандай ўтди?– Жуда қизиқарли, ташкилотчилик жойида, кўплаб томошабинлар, ТВ орқали сифатли трансляция... Ҳар бир терма жамоада ёрқин футболчилар бор эди. Фақат битта минус томони – Ўзбекистон терма жамоаси Кореяга ютқазиб, ярим финалга чиқа олмади. Аммо бизнинг ўз муваффақиятларимиз бор. Бизнинг ўсмирлар ва ёшлар терма жамоаларимиз Жаҳон чемпионатларининг мунтазам иштирокчилари ҳисобланишади. Ўзбекистон футболи ўсмоқда ва футболчилар юқори маҳоратга эга.– Аммо терма жамоа Жаҳон чемпионатининг финал босқичига чиқа олмаяпти. Нима халақит бермоқда?– Балки, буни бутун мамлакат ҳаддан ташқари хоҳлаётгани учундир?! Сабабини аниқ билмайман. Баъзан омад очиқчасига юз ўгирмоқда. Кўплаб очколар йиғяпмиз, аммо гуруҳда биздан ҳам кўп очко жамғарганлар топиляпти. Баъзан Иорданияга пенальтиларда 8:9га ютқазамиз, баъзан ФИФА Бахрайн билан қайта ўйин белгилайди.Бироқ биз ўзимизга ишонишда давом этамиз. Умид қиламанки, жаҳон чемпионати сари навбатдаги уринишимиз омадли бўлади. Биз ёзда курашни бошлаймиз. Агар жамоа мундиалга йўл олса, бу Ўзбекистон учун катта байрам бўлади.– Агар "Краснодар" Чемпионлар лигасига чиқса, Тошкент ва сизнинг Она шаҳрингиз Наманган буни томоша қиладими?– Албатта. Наманган аниқ мухлислик қилади, умуман, бутун Ўзбекистон рус футболини мунтазам диққат билан кузатиб боради.Манба: www.uff.uz


Билл Гейтс Альцгеймер касаллиги билан курашишга 100 млн доллар хайрия қилади\n20:40 / 13.11.2017\nФото:AP Photo/Nati Harnik\nMicrosoft компанияси асосчиси Билл Гейтс Альцгеймер касаллиги ва бош мия фаолияти бузилишининг қолган шакллари билан курашишга умумий ҳисобда 100 млн доллар хайрия қилади. Бу ҳақда миллиардер Reuters ахборот агентлигига берган интервьюсида маълум қилди.\nГейтс шу мақсадда Лондонда жойлашган Dementia Discovery Fund жамғармасига 50 млн доллар ажратади. Бу жамғарма доирасида Британия ҳукумати ва Альцгеймер касаллигини даволашнинг янги усулларини қидириш билан шуғулланувчи 7 та халқаро фармацевтик компания ҳамкорлик қилмоқда. Яна шунча миқдордаги маблағ бу касалликни тадқиқ қилувчи стартапларга ажратилади. “Умид қиламанки, 10 йилдан кейин бу касалликка қарши баъзи дорилар пайдо бўлиши мумкин, бироқ бу юз бермаслиги ҳам мумкин”, деб айтган Гейтс ва ушбу касалликни “катта кўламли ва авж олаётган” муаммо деб атаган.\n“Мен ушбу касаллик сиз яхши кўрган инсонларни ақлий қобилиятлардан маҳрум қилаётган вақтда улар ортидан кузатиш қанчалик оғриқли эканлигини биламан. Бу гўёки сиз билган одамнинг секин-аста ўлиб браётганини ўзингиз ҳис қилаётгандек бўлади”, деб таъкидлаб ўтди миллиардер ва унинг оиласидаги баъзи эркаклар бу касалликдан ўз вақтида азият чекишганини қўшимча қилган.\nАльцгеймер касаллиги бош мия ҳужайраларининг нобуд бўлиши сабабли оғир руҳий бузилишларга олиб келади. Бу касаллик кўпинча 65 ёшдан катта бўлганларда учрайди. Ушбу касаллик ташхиси қўйилган одам ёшига боғлиқ ҳолда ўртача яна 7-10 йил умр кўриши мумкин.\nДунёнинг биринчи ракеткаси Билл Гейтс билан кортга тушади\n18:30 / 11.03.2018\n18:37 / 06.03.2018\n03:21 / 03.03.2018


В И Л О Я Т С А Н О А Т И: » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » В И Л О Я Т С А Н О А Т И:\nВ И Л О Я Т С А Н О А Т И:\n2019 йил натижаларидан кўнгил тўлдими?\nБу борада 2020 йилги марралар қандай? Янги иш ўринлари яратиш бўйича истиқболли лойиҳалар нималардан иборат?\nВилоят ҳокимининг иқтисодиёт ва тадбиркорлик масалалари бўйича биринчи ўринбосари Нодирбек Раджапов ўтказган матбуот анжуманида айни шу масала доирасида баҳсмунозара юритилди.\n—Вилоят бўйича айни пайтда 2787 та саноат корхонаси фаолият кўрсатмоқда, — деди Нодирбек Мухторович журналистларга 2019 йилда саноатни ривожлантириш кўрсаткичлари ҳақида маълумот берар экан. — Воҳамизда ўтган йили кичик бизнеснинг саноат маҳсулотларидаги улуши 66,5 фоизни ташкил этди. Аҳоли жон бошига халқ истеъмоли моллари ишлаб чиқариш 1 миллион 670,1 минг сўмга тенг бўлди.\nНотиқ ўз сўзида давом этиб, ўтган йили 51,8 миллион ўрнига 60,4 миллион доллар миқдорида саноат маҳсулоти экспорт қилинганлиги, экспортёр корхоналар сони 134 тага етганлигини маълум қилди.\nМатбуот анжуманида вилоят саноатининг 2020 йилги режалари ҳақида қуйидагилар айтилди:\nИлм, маърифат ва рақамли иқтисодиётни ривожлантириш йилида 6 триллион 288,9 миллиард сўмлик саноат маҳсулотлари ишлаб чиқарилади.\nЯнги ишга тушган 158 та лойиҳалар бўйича541,3 миллиард сўмлик қўшимча саноат маҳсулоти ишлаб чиқариш йўлга қўйилади.\nЗафаробод туманидаги "Huahin Cement Jizakh" МЧЖ тўла қувват билан ишга тушгач, йилига 1 триллион сўмлик маҳсулот ишлаб чиқаради.\nШундан сўнг оммавий ахборот воситалари ходимлари 2020 йилда аҳоли бандлигини таъминлаш ва янги иш ўринлари ташкил этиш прогноз параметрлари бўйича маълумотларга эга бўлишди. Таъкидландики, жорий йилда 20380 нафар аҳолининг бандлигини таъминлаш юзасидан чоратадбирлар ишлаб чиқилди.\nЖумладан, йирик лойиҳалар ва бюджет маблағлари ҳисобига 605 та, янги кичик корхона ва микрофирмалар ташкил этиш эвазига 15082 та, мавжуд корхоналар фаолиятини кенгайтириш йўли билан 12152 та иш ўрни яратилади. Бундан ташқари, янги рўйхатдан ўтказилган тадбиркорлар ҳисобига 4500 та, меҳнат бозорида фаол тадбирларни амалга ошириш орқали 35 минг кишининг бандлиги таъминланади.\nНАТИЖАЛАР ЯХШИ, РЕЖАЛАР ҲАМ УЛКАН\nТААССУРОТЛАРГА БОЙ АНЖУМАН


Агар аудитор аудиторлик ташкилотининг штатида турган бўлса ёки аудиторлик ташкилоти у билан фуқаролик-ҳуқуқий тусдаги шартнома тузган бўлса, у аудиторлик текшируви ўтказишга жалб этилиши мумкин.\nаудиторлик ташкилоти устав капиталининг камида 51 фоизи бир ёки бир неча аудиторга тегишли бўлиши керак (чет эл аудиторлик ташкилотининг филиали ёки шўъба корхонаси тузилган ҳолат бундан мустасно);\nаудиторлик ташкилотининг штат бирлиги камида икки аудитордан иборат бўлиши керак;\nинвестиция фондлари ҳамда юридик ва жисмоний шахсларнинг маблағларини жамлаб турувчи бошқа фондлар ҳамда уларнинг бошқарув компаниялари;\nАудиторлик текшируви назорат қилувчи ёки ҳуқуқни муҳофаза қилиш органларининг ташаббусига кўра аудиторлик ташкилоти томонидан улар ўртасида тузилган хўжалик юритувчи субъектларнинг молия-хўжалик фаолиятини аудиторлик текширувидан ўтказиш юзасидан тузилган шартномага асосан ўтказилади.\nв) мазкур хўжалик юритувчи субъектга аудиторлик текшируви қамраб оладиган даврда ушбу Қонуннинг 17-моддасида назарда тутилган профессионал хизматлар кўрсатганлар.\nаудиторлик ташкилоти лицензия шартномасида назарда тутилган лицензия талабларига ва шартларига риоя этишини назорат қилади;\nАудитор малака сертификатининг амал қилиши уни тугатиш тўғрисида қарор қабул қилинган санадан эътиборан тугатилади.


"Пахтакор" бугун "Машъал"ни икки марта мағлуб этди / CHAMPIONAT.asia\n11:29Осиё футболи. Уммон терма жамоасига янги мураббий тайинланди 0 11:10Облак: "Атлетико" учун ҳали вазифа бажарилгани йўқ" 10 10:50Гвардиола: "Мен - VARнинг ишқибозиман" 17 10:42Флорентино Перес ва Сантьяго Солари икки соат дилдан суҳбат қуришди 13 10:30“Бухоро” яна Тошкентда йиғилди 6 10:11Спортчилар ижтимоий тармоқларда 2 09:53Olamsport: Истомин АҚШдаги турнирда иккинчи давра ўйинини ўтказди, ўзбек дербисида Ҳумоюн ғолиб ва бошқа хабарлар 0 09:40Карикатура: “Ювентус”да яна ўхшамаяпти 24 09:25Кьеллини: “Туринда боримизни берамиз” 30 09:20“Бухоро” Раҳматулло Бердимуродов билан хайрлашди 10 09:12Криштиану Роналду: “Менда Чемпионлар лигасининг бешта соврини бор, “Атлетико”да эса ноль” 58 09:05“Ювентус” 0:2 ҳисобида ютқазган вақтида ҳеч қачон еврокубокларнинг кейинги босқичига чиқа олмаган 22 08:57“Атлетико”—“Ювентус”: Сандро, Коста ва Парти жавоб ўйинида майдонга тушмайди 6 08:45“Манчестер Сити” Гвардиола қўл остида нохуш натижа қайд этмоқда 12 08:40“Шальке-04” ЕЧЛ тарихига кирди 3\n"Пахтакор" бугун "Машъал"ни икки марта мағлуб этди\nТеглар : ПахтакорМашъал\n"Пахтакор" бугун "Машъал"га қарши назорат учрашувларида майдонга тушди.\nБўлими 35 дақиқадан давом этган ҳар икки беллашувда "шерлар"нинг қўли баланд келди. Биринчи ўйинда Исмоил Гонсалвеш ва Жамшид Искандеров киритган икки тўп "Пахтакор"га ғалаба келтирди. Португалиялик ҳужумчининг гол уришига Безерра кўмаклашган бўлса, Жамшид узоқ масофадан дарвозани аниқ нишонга олди.\n"Пахтакор" - "Машъал" - 2:0\n"Пахтакор": Суюнов, Сайфиев, Симич, Аъзамов, Шораҳмедов, Гриффитс, Раҳматуллаев, Машарипов, Искандеров, Безерра, Гонсалвеш.\nГоллар: Гонсалвеш 22, Искандеров 67.\nИккинчи ўйинда жамоалар бошқа таркибда ҳаракат қилишди. Унинг биринчи бўлимида дарвозаларга гол урилмади. Танаффусдан сўнг "Пахтакор" рақиб дарвозасига уч тўп киритди. Камолиддин Тожиев, Жасур Ҳакимов ва Баҳром Абдураҳимов гол муаллифларига айланишди. Шундай қилиб, иккинчи баҳсда ҳам жамоамиз рақиб устидан ютуққа эришди.\n"Пахтакор" - "Машъал" - 3:0\n"Пахтакор": Лобанов, Андреев, Козак, Тожиев, Алижонов, Аҳмедов, Аҳмадов, Абдураҳимов, Синдаров, Яхшибоев, Ҳакимов.\nГоллар: Тожиев 51, Ҳакимов 61, Абдураҳимов 67.\nБаҳром Абдураҳимов - "Металлург"да 104


Хорижлик ёшлар Қозоғистон олий ўқув юртларини танлашяпти - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nХорижлик ёшлар Қозоғистон олий ўқув юртларини танлашяпти. Ўтган йили таълим олиш учун жаҳоннинг турли ҳудудларидан юртимизга 18 минг нафарга яқин талаба келган. Экспертлар фикрича, бир неча йил ичида бу кўрсаткич 50 мингга етиши мумкин. Семей тиббиёт университетида 650 нафарга яқин хорижликлар шифокорлик касби сир-асрорини ўзлаштирмоқда. Уларнинг кўпчилиги Покистон, Ҳиндистон фуқаролари. Йил сайин Мўғулистон ва Хитой фуқароларининг қизиқиши ортиб боряпти.\nМУҲАММАД РАФИҚ КАМАНУР, ТАЛАБА:\n- Бу ернинг иқлими менга ёқади. Биз ўқиётган университетда яхши таълим беришади. Одамлар ширинсухан, бир-биримизни яхши тушунамиз. Бизга ҳар жиҳатдан ёрдам беришади. Бу ерда авваллари таълим олган покистонлик, ҳиндистонлик талабалар шаҳар ҳам, одамлари ҳам яхшилигини айтишган. Университетда зарур касбларни ўрганиш мумкин. Дарслар амалиёт билан бирга олиб борилади.\nСемей тиббиёт университетига ўқишга кираётган хорижлик талабалар сони сўнгги 20 йил давомида 15 марта ортди. Дастлабки йилларда улар сони 50 нафарга ҳам етмасди. Хорижлик фуқаролар дарсларни яхши ўзлаштира олиши учун лекциялар инглиз тилида ўқилади.\nБАҚИТГУЛ ШАКИРОВА, ХОРИЖИЙ ФАКУЛЬТЕТ ДЕКАНИ ЎРИНБОСАРИ:\n- Хорижликларни аввало барқарорлик ўзига тортади. Мамлакатимиз фаровон ва жадал ривожланяпти. Ёшлар бу ерда сифатли таълим олади. Бу жиҳатларнинг барчаси талабалар сони ортишига олиб келади. Малакали врачга айланган битирувчилар раҳмат айтиш учун яна ёнимизга келиши қувонарли.\nФақат Семей шаҳрида сўнгги 20 йил давомида 500 дан ортиқ хорижлик фуқаро тиббиёт университетини тугатди. Жорий йилда халқаро намунадаги дипломлар яна 100 нафар чет эллик битирувчига топширилади.\nҲиндистонтаълимталабаПокистонтиббиётСемей тиббиёт университети\nВенгрия Қозоғистон фуқароларига эшигини очади